Demo air Reverse Osmosis yang menipu pelanggan.

***Post ini tidak merujuk kepada semua penjual air Reverse Osmosis(RO)

Mesti ramai daripada anda semua pernah berjumpa dengan penjual mesin air jenis Reverse Osmosis（RO）. Dan mesti anda pernah juga melihat mereka melakukan demo dihadapan anda untuk menunjukkan beza diantara air biasa dan juga air Reverse Osmosis daripada mesin mereka.

Perbezaan air yang digunakan apabila telah menjalani demo yang dibuat oleh penjual air RO. Nampak disitu air RO masih kelihatan bersih. Tetapi kami ada penjelasannya.

Ada beberapa cara ataupun pertunjukkan yang mereka ingin tonjolkan kepada anda agar anda percaya bahawa air Reverse Osmosis benar-benar lebih bagus daripada air yang lain.

Sebelum itu ingin saya memberi tahu bahawa air reverse osmosis adalah air yang benar-benar tulen. Bermaksud tiadanya molekul ataupun ion lain yang terdapat di dalam air tersebut. Air ini terhasil drpd satu proses yang dinamakan sebagai reverse osmosis.

Dimana air paip akan melalui satu lapisan membrane yang separa telap(semi permeable) yang hanya akan memberi laluan kepada molekul air sahaja. Ion ataupun molekul yang lebih besar drpd air akan tersekat pada membrane tersebut. Hasilnya adalah air yang benar-benar tulen dan tidak akan ada sebarang molekul ataupun kompoun lain di dalam cecair tersebut kecuali air. Iaitu hydrogen oxide

Saya masih ingat lagi 2 kaedah yang mereka gunakan untuk meyakinkan pelanggan bahawa air RO bagus. Kedua-dua kaedah ini menggunakan reaksi kimia agar perubahan dapat dihasilkan pada air

1） Menggunakan larutan Potassium Iodide

Penjual akan menunjukkan dua jenis air iaitu satu air paip dan satu lagi air RO. Selepas itu dia akan titiskan cecair jernih daripada satu botol kecil ke dalam kedua-dua bekas tersebut.

Bekas yang mempunyai air RO tidak berlaku sebarang perubahan apabila cecair drpd botol kecil itu dititiskan. Manakala bekas yang mempunyai air paip pula warnanya akan berubah kepada warna kuning keperangan.

Selepas itu, penjual itu akan menyatakan warna kuning keperangan inilah kekotoran yang berada di dalam air tersebut. Inilah yang akan mendatangkan penyakit ke atas badan.

Berlainan pula dengan air RO yang tiada sebarang perubahan langsung. Air ini sangat bersih dan bagus untuk kesihatan tambah penjual mesin RO

Penjelasan kami：Bila keadaan ini berlaku dihadapan mata saya, saya seolah-olah macam tak percaya. Tapi saya ingat balik ape yang cikgu-cikgu sekolah saya ajarkan. Segala ilmu kimia tidak boleh dibazirkan begitu sahaja. Jadual berkala unsur, kumpulan halogen yang berada di dalam jadual tersebut dan juga bab electronegativity semuanya menancap masuk ke dalam otak.

Maka teringat saya satu kompound yang boleh bertindak balas dengan chlorine di dalam air paip. Ianya dipanggil sebagai potassium iodide. Terus saya ambil botol kecil tersebut drpd penjual itu dan melihat pada kandungannya. Benar telahan saya, ianya potassium iodide.

Disebabkan chlorine merupakan unsur yangg terletak lebih atas dalam jadual berkala unsur, maka kekuatan electronegativity nya（kekuatan menarik elektron） lebih kuat berbanding unsur iodine（ataupun ion iodide dalam kes ini）. Maka, ion iodide akan mendermakan elektronnya kepada atom chlorine menukarkan Ion iodide kepada unsur iodine yang berwarna kuning keperangan.

Disebabkan reaksi ini, iodine akan terhasil dan akan mewarnakan air paip itu kepada warna perang. Ujian ini hanya menunjukkan bahawa wujudnya chlorine dalam air paip itu. Bukan pula menunjukkan air paip itu kotor, tidak elok dan sebagainya. Chlorine yang digunakan dalam air paip juga telah diletakkan pada tahap paling minimum yang sesuai utk setiap manusia. Ia digunakan untuk membunuh majoriti bakteria dalam air paip yang selalu kita minum.

Apabila larutan potassium iodide dimasukkan ke dalam air paip yang mempunyai chlorine, ia akan menyebabkan pertukaran warna daripada lutsinar kepada warna kuning. Ini kerana ion iodide akan dioksidakan kerana elektron daripada ion iodide diberikan kepada chlorine. Maka, akan terhasillah unsur iodine yang berwarna kuning.

2） Menggunakan Proses elektrolisis

Penjual akan memasukkan 2 Rod besi ke dalam air paip dan juga 2 rod besi ke dalam air RO. Keempat-empat rod ini akan bersambungan dengan punca elektrik.

Ketika arus elektrik dibuka kelihatan tiada reaksi yang berlaku di dalam air RO. Manakala pada rod besi dalam air paip pula berlakunya tindak balas kimia yang dicetuskan oleh arus elektrik itu. Rod besi yang mewakili cathode akan menghasilkan gas dan yang mewakili anode pula seolah-olah mengeluarkan bendasing berwarna kuning keperangan.

Setelah dibiarkan beberapa minit, keseluruhan air paip itu akan bertukar menjadi warna perang pekat dan penjual mesin RO akan mengatakan inilah bukti bahawa air paip mempunyai banyak benda yang kotor di dalamnya. Malah mereka juga menggunakan air mineral dan mendapati keputusan yang sama. Iaitu air akan menjadi kotor.

Penjelasan kami： Tindak balas ini sebenarnya dinamakan sebagai elektrolisis. Ia boleh berlaku dalam air paip ataupun air mineral disebabkan kehadiran garam mineral（ion） yang boleh mengalirkan arus elektrik dengan baik. Berbanding dengan air RO, ia tidak boleh mengalirkan arus elektrik kerana ketiadaan garam mineral ini. Ini menyebabkan tiada tindak balas kimia yang berlaku dalam air RO

Ketika mana arus elektrik dialirkan dalam air paip, maka besi pada rod anode akan dioksidakan menjadi Ferum 3+ yang berwana coklat keperangan. Oleh sebab itu, ianya akan menukarkan air paip itu menjadi warna perang apabila dibiarkan lama.

Proses ini bukanlah menunjukkan air paip ataupun air mineral itu kotor. Ia hanya menunjukkan kehadiran mineral dalam air tersebut yang membenarkan arus elektrik berjalan dan tindak balas kimia boleh berlaku. Ia langsung tidak menunjukkan air tersebut kotor.

Mesin Elektrolisis yang selalu digunakan oleh penjual mesin air RO.

Kesimpulan kami, cara2 demo seperti ini hanya memberi salah faham terhadap tindak balas kimia yang berlaku. Apa2 yang dikatakan oleh penjual air RO tersebut langsung tiada kaitan dgn reaksi kimia itu. Mereka hanya menggunakan sains untuk menarik pelanggan untuk membeli mesin mereka.

Diharap semua tidak tertipu lagi dengan demo-demo seperti iniSekian.


Siri Ekzema(Bahagian 2): Bagaimana ekzema terjadi?

Untuk mengingatkan kembali, betulkah ekzema adalah salah satu kesan Adverse Effect Following Immunization(AEFI)? Untuk membuat tuduhan tersebut kena la berfakta dan secara saintifik. The best thing about science is that IT IS TRUE even when you dont BELIEVE in it.

Seperti dalam bahagian 1, kita perlu faham bagaimana hypersensitiviti dan atopy diseases(allegic rhinitis atau resdung, asma dan ekzema) itu sendiri terbentuk dan berlaku sebelum nak tuduh apa yang menjadi PUNCA and kepadanya. Nak tuduh orang mencuri ke, orang berzina ke, orang terima rasuah ke, semua perlukan bukti dan saksi. Bukan main tuduh sahaja hanya disebabkan perkara itu berlaku dalam waktu yang sama. Macam mana boleh tuduh kalau anda sendiri tidak faham apakah itu eczema?

Sistem imun badan kita terdiri daripada beberapa jenis sel. Banyak jenis sebenarnya, tapi supaya yang pembaca tak muntah darah membaca artikel ini, saya akan bincanglkan 2 jenis sel sahaja yang berperanan dalam masalah ekzema:

1) B cell – humoral mediated. Sel imun ini bertanggungjawab untuk menghasilkan sel memori dan juga antibodi. Sel memori ini tiada kena mengena dengan memori yang disimpan dalam otak. Tetapi dia simpan memori yang digunakan untuk melawan jangkitan kuman. Lebih kurang dia simpan memori ataupun cara-cara bagaimana nak kalahkan kuman yang pernah dia lawan sebelum ini

2) T cell – cell-mediated. Sel imun ini TIDAK menghasilkan antibodi. Ada banyak jenis tapi apa yang kita bincangkan dalam ni adalah jenis ‘helper T cell’ yang berfungsi sebagai polis. Dia akan akan mengarahkan antibodi dan sel-sel lain kearah kuman ke, antigen ke, antibodi ke. Haa keje dia arah orang suruh pergi buat kerja. Dia pun akan berjalan ke seluruh badan kita untuk membuat kerja-kerja seperti ‘guard’ yang jaga sesebuah bangunan.

T cell ini pula dihasilkan di dalam sumsum tulang(bone marrow) dan akan matang di dalam organ bernama thymus. Oleh itu, T cell ini akan melalui proses pematangan terlebih dahulu sebelum bertugas. Sebelum dia matang dia dikenali sebagai Th° sebab dia belum matang untuk bertugas.

Berdasarkan ‘hygiene hypothesis’ yang kita bincangkan dalam bahagian 1, setiap kali badan kita terdedah kepada kuman ke, antigen ke, microbes ke(mahkluk2 kecil yg tidak dpt dilihat dengan mata kasar), immune system kita akan bertindak terhadap microbes tersebut.

Disini T helper cell tadi tersebut akan matang dan melakukan pembezaan. Seseorang yang terdedah setiap hari dengan 20-30k microbes sudah tentunya reaksi badan mereka berbeza dengan mereka yang hanya terdedah dengan 1-2k microbes setiap hari. Maka development T cell itu sendiri akan berubah.

Th° ataupun pre-t cell akan bergerak daripada sumsum tulang ke organ thymus supaya ia boleh menjadi matang. Kemudian ia akan bergerak keseluruh badan mahupun tunggu di dalam kalenjar limfa

Contoh 1: Bila biasa terdedah dengan pelbagai microbes 20-30k sehari, Th° tersebut akan akan differentiate to Th1. Th1 ni bagus sebab sila ingat semula function T cell tersebut. Kerja dia cari microbes, dah tu panggil sel-sel imun lain utk lawan microbes, bagitahu B cell buat antibodi untuk lawan. Kemudia bila dah habis lawan dan settle kerja tersebut, dia juga yang akan suruh sel-sel itu balik rumah. Jangan lepak situ dah atau jangan buat keje takde pekdah kat lokasi tersebut. A good differentiated type of cell.

Contoh 2: Bila hanya exposed tiap-tiaphari dengan 1-2k microbes(walaupon berkemampuan nak handle 20-30k), T cell yang akan melawan akan melakukan pembezaan dan berubah kepada Th2. Th2 ni kasar skek. Dia buat juga apa kerja Th1 tapi bila dah abeh kerja, dia tak halau sel-sel tu balik umah atau dia biar je sel-sel tu lepak situ. Th2 juga akan panggil sel-sel imun lebih banyak, lebih ganas dan lebih cepat berbanding Th1 walaupun kuman yang datang tu 2-3 ekor je. Tapi dia bawak satu kampung. Haa. Nakal dia ni.

Dia ni juga lah yang menyebabkan hypersensitivity disorder tersebut sebab tak dapat nak berhentikan sel imun yang lain drpd over reacting atau sensitive sangat. Dalam eczema ini lah yang berlaku!

Th2 sel akan menyebabkan pengaktifan ‘mast cell’ dan penghasilan IgE. Inilah yang menjebabkan penghasilan ekzema kepada kanak-kanak

Haa thymus ni pulak(yang merupakan dimana T cell mature) akan mula mengecut dan tidak berfungsi menjelang kanak2 tersebut akil baligh(puberty). T cell selepas umur itu mostly akan develop dan lepak dalam lymph node yang terdapat diserata tubuh badan kita. Oleh itu, dia takkan senang-senang develop drpd Th° kepada Th2 berbanding ketika mereka matang di dalam thymus.

Organ thymus terletak diantar jantung dan juga tulang dada kita. Ia akan mengecut ketika meningkat dewasa

Sebab itu jugalah kebanyakan mereka(90%) yang mengalami eczema tiada lagi eczema selepas mencapai umur puberty tersebut. Ya memang bukan semua(100%). Masih ada segelintir yang mempunyai masalah tersebut hinggalah dewasa ataupun remaja. Itu adalah kerana masih terdapat lagi perkembangan dan role of Th2 in promoting the hypersensitivity reaction.

Bahagian lain dalam ‘hygiene hypothesis tersebut adalah dimana anak yang lebih besar ataupun anak suling lebih tinggi risiko mempunya ekzema. Ia disebabkan anak pertama atau anak tunggal, persekitaran mereka jauh terlalu bersih atau tidak terdedah(parents yang dah ada anak sendiri boleh lihat phenomena ini). Anak pertama ditatang bagai minyak penuh.

Oleh itu, semua perkara akan dibuat dengan kemas dan sangat bersih. Sama mcm anak tunggal. Berbanding pula mereka yang ada adik beradik dimana anak pertama dilindungi, anak kedua atau ketiga pula diexposed kepada adik beradik mereka sendiri yang belum tentu bersih(sebab dah besar) maka mereka lebih diterdedah dengan persekitaran dan manusia sendiri yang jauh lebih banyak kuman berbanding mereka yang merupakan anak pertama ataupun anak tunggal.

Sebab itu kita dapat lihat anak pertama dan anak tunggal mereka yang mempunyai lebih banyak kes atopy. Terutamanya ekzema. Tetapi benda ini disalah faham oleh golongan antivax. Mesti pernah dengar mereka berkata:

“Anak first full vacc ada eczema”“Anak second separuh vacc takde eczema”“Anak ketiga tak vacc langsung takde eczema”

Pernah baca kan? Mereka wrongly associate vaccine and the onset of eczema walhal perkara itu sudah pun dikaji dan dibuktikan secara saintifik.

Sebab kenapa permulaan eczema berlaku pada umur yang spesifik pulak, saya akan jelaskan pada bahagian 3, dimana kita akan bincangkan masalah eczema itu sendiri, macam mana nak kenal, macam nak bezakan, macam mana nampak macam ekzema tapi yang buat teruk tu bukan kerana hypersensitiviti dan beberapa perkara lagi

References:Nelson’s Paediatrics 20th EditionPaediatric Dermatology, 4th EditionPrinciples of Dermatology, Lookingbill and MarksClinical Dermatology, Frankel 3rd EditionHouse Officer Series: Dermatology, Lynchhttp://www.innerbody.com/image_endoov/lymp04-new.htmlhttp://www.ncbi.nlm.nih.gov/pmc/articles/PMC2841828/http://m.ije.oxfordjournals.org/content/33/1/199.fullhttp://www.npr.org/sections/health-shots/2015/02/23/387553285/kids-allergies-and-a-possible-downside-to-squeaky-clean-disheshttp://www.nature.com/cr/journal/v22/n8/full/cr201265a.htmlhttp://www.medscape.org/viewarticle/452170


Siri Ekzema(Bahagian 1): Punca Ekzema

Majoriti ibubapa yang tidak mahu vaksinkan anak adalah kerana ditakut-takutkan dengan isu AEFI(Adverse Effect Following Vaccinations). Salah satunya ekzema

Adakah ia wujud? YA.Adakah ia dinafikan? TIDAK SAMA SEKALI.

Tetapi kebarangkalian untuk anak kena panah petir adalah lebih tinggi drpd kena MAJOR AEFI(3 kali ganda to be exact)

Maka ramai yang menyatakan AEFI yang paling kerap berlaku adalah ekzema. Sejauh mana kebenaran tersebut? Adakah ia benar-benar disebabkan vaksin? Kajian telah menunjukkan ia tidak benar sama sekali. Sebab kanak-kanak yang TIDAK divaksin pun kena ekzema. Oleh itu, untuk menuduh sesuatu hanya disebabkan ia berlaku pada waktu yang sama ketika cucuk vaksin(sama macam tuduhan vaksinpenyebab autism) adalah sesuatu yang tidak tepat. Kita harus menilai sesuatu itu secara saintifik dan objektif.

Majoriti kanak-kanak di Malaysia ini ada masalah atopy(istilah yang bermaksud keluarga besar bagi penyakit alahan). Ramai juga yang sembuh daripada masalah ini ketika membesar. 90% kanak-kanak yang mengalami ekzema ini akan sembuh sebelum sampai akhil baligh. Isu Ekzema ini juga sebenarnya tidak besar dikalangan antivax diluar negara berbanding rakyat Malaysia. Mereka lebih fokus kepada issue ‘vaccine injury’.

Ekzema ini adalah salah satu darpada penyakit hypersensitivity. Maksudnya badan kita terlalu sensitif dan akan OVER react apabila berhadapan dengan antigen/foreign object/kuman yang semuanya tidak dapat dilihat dengan mata kasar.

1)TYPE 1 – Allergy ataupun dalam bahasa melayu kita kenali sebagai ALAHAN.

Dalam type 1 ini ia mempunyai pelbagai lagi penyakit seperti ekzema, asma, resdung(istilah perubatannya adalah allergic rhinitis), anaphylaxis atau severe reaction.

Bila ada bahan-bahan yang menyebabkan seseorang itu ‘allergy’, ia akan menyebabkan sel basofil iaitu salah satu sel darah putih menghasilkan kompaun bernama histamin. ‘mast cell’ juga akan diaktifkan. Kesemua proses ini adalah rumit. Tetapi pada akhirnya ia akan menyebabkan seseorang itu mengalami simptom alahan.

2)TYPE 2 – Cytotoxic antibody dependent (autoimmune hemolytic anema, graves disease). Senang cerita antibodi badan kita menyerang dan memberi kemudaratan kepada sel-sel dalam tubuh badan kita

Sebagai contoh di dalam penyakit ‘autoimmune haemolytic anemia’, badan kita sendiri akan menghasilkan antibody yang akan melawan sel darah merah kita hingga menyebabkan jumlah sel darah merah berkurangan dan pesakit mengalami simptom anemia iaitu kekurangan sel darah merah

3)TYPE 3 – Immune complex (SLE, Rheumatoid Arthritis). Antibodi badan akan membentuk satu gumpalan antibodi yang akan masuk ke dalam bahagian organ seseorang. Gumpalan antibodi(antibody complex) ini akan menyebabkan sel darah putih yang lain menyerang organ tersebut. Contoh kepada penyakit ini adalah ‘Systemic Lupus Erythematosus’(SLE). Boleh dikatakan kebanyakkan organ dalam badan ini boleh mendapat kesan daripada penyakit SLE ini.

4)TYPE 4 – cell mediated, antibody independent (contact dermatitis, organ rejection). Dalam type ini ia tidak melibatkan antibodi. Tetapi sistem imun mempunyai masalah lain dimana sel darah putih sendiri akan membunuh sel-sel di dalam badan.

Jadual ringkas yang menceritakan perbezaan diantara jenis-jenis penyakit hypersensitiviti

Oleh itu, kekerapan untuk menghadapi hypersensitivity disorder tersebut kita panggil sebagai ATOPY. Atau ATOPIC diseases yang merangkumi allergic rhinitis(resdung), asma dan ekzema.

Kebarangkalian(chances/risk factor) untuk anda mengalami atopy adalah LEBIH DARIPADA 70% kalau ada first degree relatives (ibubapa, bapa dan mak saudara, atak dan nenek, adik beradik kita). Oleh itu, ia sangat berkait rapat dengan faktor keturunan.

Kalau dalam keluarga tiada sejarah alahan, boleh kena jugak ke? PUN BOLEH KENA JUGAK. Tapi kalau dalam keluarga ada sejarah alahan, LAGI LAH SENANG KENA. Point ni yang selalu antivax tak nampak

Macam mana kita tahu itu semua? Sebab kajian telah menunjukkan terdapat beberapa genetik dalam DNA badan kita yang membuatkan kita lebih senang terkena atopy ataupun istilah melayunya alahan.

Antara gene-gene tersebut adalah:OVOL1ACTL9IL4-KIF3AFLGERCK

Genetik yang sudah bermasalah ini boleh diwarisi(inherited, genetic, hereditary) ataupun dapat hasil daripada mutasi genetik yang berlaku secara spontan. Ye, boleh berlaku. Sebab kancer pun bermula camtu jugak.

Bukan bermaksud kita jadi X-Men atau mutant. Tapi semuanya boleh kita kaji dan lihat penyebabnya. TAK PERCAYA? Sila pergi makmal patologi dan buat ujian DNA profiling. Insyallah, akan jumpa penyebab eekzema dalam genetik anak anda. Tetapi ujian ini, mahal beb. Kita tak buat pun dalam kes ekzema sebab ianya tidak mengubah cara rawatan pesakit tersebut.

Jangan keliru dengan allergen test(check badan allergic pada sesuatu) pulak ye. Itu lain. Itu tidak semahal DNA profiling tetapi masih dikira sebagai ujian yang mahal

Allergen test digunakan untuk mengetahui pesakit alah terhadap bahan apa

HYGIENE HYPOTHESIS(Dalam menerangkan ekzema)

Untuk bercerita lebih lanjut pasal hypersensitivity ni, kita kena paham apa itu konsep ‘HYGIENE HYPOTHESIS‘. In simple words, kita sekarang hidup dalam dunia atau persekitaran yang terlalu bersih. Oleh itu, sistem imun akan bertindak lebih daripada sepatutnya(terhadap ancaman kuman sehingga mudaratkan diri sendiri) dan over react.

Contoh 1:50 tahun lepas, ramai yang masih dilahirkan dan dibesarkan di kampung. Main dengan benda tak begitu bersih. Pergi sekolah jalan kaki berbatu batu. Sekolah jauh. Mandi pun belum tentu bersabun. Persekitaran juga lebih terdedah kepada alam semulajadi. Jadi tiap-tiap hari, badan kita boleh terdedah kepada 20-30 ribu antigen/kuman/benda asing. Tiap-tiap hari sebegitu.

Kanak-kanak terdahulu selalu terdedah dengan pelbagai antigen disebabkan persekitaran yang kurang bersih

Contoh 2:Kanak-kanak generasi sekarang lahir di persekitaran yang lebih bersih. Pakai sabun antimicrobial. Pakai body wash. Lahir di hospital. Duduk di bandar. Tak perlu jalan kaki jauh nak pergi mana-mana. Persekitaran lebih kepada bangunan buatan manusia drpd alam semulajadi. Oleh itu, setiap hari kita hanya terdedah kepada sedikit sahaja kuman dalam 1k macam tu. Walhal badan kita berkemampuan untuk melawan atau didedahkan kpd 20k antigen.

Kanak-kanak zaman sekarang tidak terdedah dengan antigen yang banyak. Lahir dan bermain dengan persekitaran yang jauh lebih bersih

Jadi apabila badan bertemu dengan sesuatu kuman yang boleh merangsang sistem imun tersebut(allergen – habuk ke, pollen ke, ubat ke), sistem imun kita yang selama ini underworking akan tiba-tiba kasi reaksi yang berlebihan. Sebab dia tak pernah pernah guna untnk 20k kapasiti itu sepenuhnya. They tend to over react.

That in essence is what hygiene hypothesis is. Disebabkan Malaysia adalah negara yang masih membangun, daripada satu generasi ke satu generasi yang lain, kita akan mengalami perubahan. Kes-kes hypersensitiviti adalah jarang sekali jumpa di dalam negara first world atau negara-negara maju seperti UK, US, Germany dan Japan. Sebab mereka sudah bergenerasi hanya diexposed pada 1k microbes setiap hari.

Antigen adalah benda asing yang terdiri daripada virus, bakteria, kulat, benda bukan hidup dan lain-lain yang apabila hadir dalam badan akan mencetuskan reaksi sistem imun

Di negara-negara mundur pula seperti Papua New Guinea ke, Burkina Faso ke, kes-kes hypersensitiviti juga jarang jumpa sebab mereka setiap generasi mereka sampai sekarang terdedah kepada 20k antigen setiap hari. You can google all these sendiri kalau tak percaya.

Untuk bahagia yang seterusnya, saya akan membincangkan bagaimana hypersensitiviti ini berlaku, secara spesifik untuk eczema dan melibatkan fungsi sel darah putih jenis ‘helper T cell’ yang fungsinya menjadi tidak menentu dan berakhir dengan kondisi hypersensitivity tadi. Mungkin sedikit berat, tetapi worth for reading.

Seterusnya: Siri ekzema bahagian 2: Bagaimana ekzema terjadi

Nelson’s Paediatrics 20th EditionPaediatric Dermatology, 4th EditionPrinciples of Dermatology, Lookingbill and MarksClinical Dermatology, Frankel 3rd EditionHouse Officer Series: Dermatology, Lynchhttp://www.ncbi.nlm.nih.gov/pmc/articles/PMC2841828/http://www.ncbi.nlm.nih.gov/pmc/articles/PMC1448690/http://www.medicinenet.com/script/main/art.asp?articlekey=155757http://www.nhs.uk/Livewell/homehygiene/Pages/are-we-too-clean-for-our-own-good.aspxhttp://www.m.webmd.com/eczema/eczema-causeshttp://www.hindawi.com/journals/isrn/2014/354250/https://aacijournal.biomedcentral.com/articles/10.1186/1710-1492-7-S1-S4http://journals.lww.com/jdnaonline/pages/default.aspx#athhttp://m.ep.bmj.com/content/89/2/ep35.fullhttp://www.jacionline.org/content/collection_atopic_dermatitishttp://www.ncbi.nlm.nih.gov/pmc/articles/PMC3042307/


Apakah kepentingan saringan kanser kolorektal??

Doktor! pak cik ini asyik rasa letih saja. Badan pun semakin kurus. Lagi satu, pakcik selalu berak keras. Waktu muda-muda dulu tak macam ini pun. Sakit apa ye yang pak cik ada?

Situasi ini selalu berlaku pada pesakit kanser usus. Dimana pesakit akan mengadu letih, berat badan berkurangan, perubahan dalam corak pembuangan air besar dan beberapa simptom lagi. Malangnya jika pesakit sudah mempunyai simptom-simptom tersebut, majoritinya sudah mempunyai kanser yang berada pada tahap kritikal.

Kurang berat badan dengan mendadakKurang selera makanSelalu letihNajis mempunyai darahPerubahan dalam corak pembuangan air besar. Sebagai contoh jika sebelum ini dibuang air besar sekali sehari tetapi sekarang ini dibuang air besar sekali seminggu sahaja. Selain daripada itu, berak cair selalu ataupun sembelit selalu pun boleh jadi simptom kepada kanser kolorektal

Dan di Malaysia, kebanyakkan pesakit hanya dapat dikesan mempunyai kanser usus ketika mana kanser itu telah sampai ke tahap kritikal dan ini menjadi salah satu cabaran dalam bidang perubatan

Kenapa penyakit kanser usus selalu dikesan ketika berada pada tahap kritikal??

Ini kerana kebanyakan pesakit kanser usus yang berada pada tahapan awal tidak akan mempunyai simptom-simptom tersebut. Oleh itu, seseorang pesakit tidak akan tahu sama ada dia mempunyai kanser usus ataupun tidak sehingga mana kanser tersebut membesar dan simptom tersebut berlaku.

Mengikut statistik yang diberikan dalam laporan ‘Pejabat Pendaftaran Kanser Kebangsaan’(National Cancer Registry), sebanyak 63% pesakit yang baru sahaja dikesan mempunyai kanser usus selalunya sudah pun berada pada tahap-3 dan -4 iaitu samaada kanser tersebut sudah merebak pada kawasan berdekatan ataupun sudah merebak ke organ lain.Ini menunjukkan pesakit kanser usus hanya mula berjumpa doktor ketika mana dia sudah mempunyai simptom dan tahapan kanser yang kritikal. Kerana pada tahapan awal dia tidak mempunyai apa-apa simptom

Oleh itu, kita memerlukan satu cara lain yang membolehkan kita mengesan pesakit kanser kolorektal yang berada pada tahapan awal. Disitulah program Saringan Kanser Kolorektal menjadi program yang sangat penting. Dibawah nanti saya akan ceritakan yang program ini bukan sahaja dapat mengesan kanser diperingkat awal, malah ia dapat mencegah pembentukan kanser sebelum ia berlaku.

Kanser kolorektal merupakan kanser yang berada pada tangga nombor dua di Malaysia selepas kanser payudara. Ia merupakan kanser yang berada pada tangga pertama bagi kaum lelaki

Kanser payudara sudah terkenal dengan cara penyaringannya seperti penggunaan ultrasound dan juga mammogram. Manakala Saringan Kanser Kolorektal masih baru bermula dan masyarakat masih lagi tidak menyedari kewujudannya.

Perlu diketahui bahawa saringan kanser kolorektal penting agar kanser dapat dikesan pada peringkat awal dan rawatan dapat dijalankan dengan segera. Jika kanser tersebut berada pada tahap-1 dan -2 sahaja, pesakit tersebut mempunyai peratusan untuk sembuh yang sangat tinggi jika dibandingkan dengan kanser yang berada pada tahap-3 dan -4.

Satu persatuan perubatan di US iaitu American Cancer Society telah mengeluarkan satu kenyataan:“Colorectal cancer is often found after symptoms appear, most people with early colon or rectal cancer have no symptoms of the disease. Symptoms usually appear only with more advance disease. This is why getting the recommended screening test before any symptoms develop is so important”

Saringan Kanser kolorektal boleh mengelakkan daripada kena kanser usus

Bukan itu sahaja, dengan menjalani saringan ini, bahagian usus yang baru sahaja ingin berubah menjadi kanser dapat dikesan dan dibuang.

Bahagian pra-kanser ini selalunya berbentuk polip iaitu satu unjuran daging yang keluar daripada dinding saluran usus. Polip ini boleh dikenalpasti dan dibuang dengan menjalani procedur yabg dikenali sebagai kolonoskopi.Ia mengambil masa lebih daripada 5 tahun untuk polip berubah menjadi kanser.

Satu kajian di US yang dinamakan sebagai ‘National Polyp study’ menunjukkan bahawa insiden kanser usus akan berkurangan sebanyak 76% – 90% jika kita membuang polip yang berada di dalam usus.

Jika kita mampu membuang polip, kita dapat mengelakkan ia berubah kepada kanser usus

Sebab itu saringan kanser menjadi sangat popular di eropah kerana ia bukan sahaja boleh merawat kanser pada peringkat awal, malah ia dapat mencegah kanser daripada berlaku iaitu dengan membuang bahagian pra-kanser ataupun polip yang kita boleh lihat ketika prosedur kolonoskopi. Ia sangat praktikal kerana ia tidak memerlukan pembedahan.

Siapakah yang layak untuk disaring?

Lelaki dan perempuan yang berumur 50 hingga ke 70 tahun sahaja.

Julat umur ini diambil kerana peratusan kanser bertambah dengan banyaknnya ketika seseorang individu itu berumur lebih daripada 50 tahun.

Walaubagaimanapun ada juga sesetengah individu yang mempunyai kanser kolorektal pada awal usianya terutamanya individu yang mempunyai sejarah ahli keluarga yang mempunyai kanser dan juga penyakit keturunan sebagai contoh ‘familial adenomatous poliposis’ dan ‘heriditary nonpolyposis colorectal cancer(HNPCC). Untuk individu seperti ini perlu berjumpa dengan doktor terlebih.

Jika seseorang itu berumur 50 kebawah, tidak mempunyai sebarang simptom dan tidak mempunyai sejarah keluarga yang mempunyai penyakit kanser kolorektal, maka tidak perlu untuk membuat saringan kanser kolorektal terlebih dahulu.

Bagaimanakah proses penyaringan berlaku?

Di sektor kerajaan, ada 2 peringkat penyaringan yang akan dilakukan iaitu:1) Pengesanan darah dalam sampel najis2) Pemeriksaan kolonoskopi

Ketika mana terdapat kanser ataupun polip di dalam usus, bahagian ini sangat senang tercedera dan menyebabkan sedikit pendarahan di dalam usus. Najis yang keluar akan berwarna seperti biasa tetapi ada satu ujian yang boleh digunakan untuk melihat darah yang tidak nampak pada mata kasar ini.

Ujian ini dinamakan sebagai ‘Immunochemical Fecal Occult Blood Test’(iFOBT). Ujian ini sangat ringkas. Najis pesakit akan diambil dan diuji pada alat ini. Ia seperti alat yang digunakan untuk periksa kehamilan.

Jika keputusannya positif iaitu bermaksud ada darah di dalam najis tersebut, maka pesakit itu akan dirujuk ke hospital untuk membuat prosedur yang seterusnya iaitu kolonoskopi. Jika ia negatif, maka kita akan nasihatkan pesakit untuk mengulangi ujian tersebut selepas 2 tahun.

Kolonoskopi merupakan satu prosedur dimana kita akan masukkan kamera ke dalam saluran usus melalui tempat buang air besar. Fungsi utama kolonoskopi ini adalah untuk memeriksa keadaan dalam usus sama ada mempunyai kanser ataupun ketumbuhan pra-kanser seperti polip.

Polip yang ditemui akan terus dibuang ketika prosedur kolonoskopi dijalankan. Ini kerana polip merupakan ketumbuhan pra-kanser yang akan berubah kepada kanser jika dibiarkan. Prosedur pembuang polip ini dikenali sebagai ‘polypectomy’ dan ia tidak memerlukan pembedahan.

Tetapi jika ketumbuhan kanser dijumpai, pembedahan mungkin diperlukan untuk membuang kanser tersebut.

***Oleh sebab itu, penyaringan kanser kolorektal ini merupakan proses penyaringan yang dapat mengelakkan daripada terkena kanser dan juga mengesan pesakit yang mempunyai kanser diperingkat awal

Berlainan pula dengan kanser yang lain seperti kanser payudara. Kita tidak boleh merencatkan perubahan sesuatu sel kepada kanser tersebut. Tetapi kanser usus, kita boleh mengesan ketumbuhan pra-kanser dan membuangnya terlebih dahulu sebelum ia berubah menjadi kanser.

Dimanakah Saringan kanser kolorektal ini dijalankan?

Ia dijalankan di kebanyakkan klinik kesihatan berdekatan anda. Anda boleh bertanya kepada kaunter pertanyaan diklinik tersebut sama ada menyediakan khidmat saringan kanser kolorektal ataupun tidak.

Faktor risiko yang boleh membuatkan seseorang itu menghidapi Kanser kolorektal

Umur yang meningkat. Mereka yang berumur 50 tahun ke atas berkemungkinan besar menghidapi kanser tersebutSejarah sebelum ini yang menunjukkan dia mempunyai polip jenis ‘adenomatous’Sejarah keluarga yang mempunyai kanser kolorektalSindrom yang boleh diperturunkan anak daripada keturunan sebagai contoh ‘familial adenomatous poliposis’ dan ‘heridaitary nonpolyposis colorectal cabcer(HNPCC)Diet yang mempunyai tinggi lemak dan kurang fiverObesitiMerokokAlcoholRadiotherapy yang digunakan untuk merawat kanser lain

Ada beberapa risiko yang kita boleh elakkan seperti diet, obesiti, rokok, dan beberapa yang lain. Faktor-faktor ini perlulah dikurangkan agar peratusan untuk mendapat kanser kolorektal dapat dikurang.

Rasional Saringan Kanser Kolorektal

1) Kanser pada tahapan awal boleh dikesan dan rawatan yang berkesan dapat diberikan. Ini boleh mengurangkan kadar kematian disebabkan kanser tersebut2) Kanser usus boleh dicegah dengan membuang ketumbuhan pra-kanser. Ini dapat mengurangkan peratusan yang akan kena kanser usus. Malah boleh mengurangkan kos perubatan kerana pesakit tidak akan menjalani pembedahan, chemotherapy dan radiotherapy yang memakan ratusan ribu ringgit bagi satu-satu pesakit kanser.3) Kajian di eropah menunjukkan kadar kematian disebabkan kanser usus menurun dengan drastik. Ini kerana pengesanan kanser pada tahapan awal dapat dilakukan

Fakta penting tentang kanser usus:

1) Kanser usus merupakan kanser ke-2 tertinggi selepas kanser payu dara. Bagi kaum lelaki, ia merupakan kanser yang terletak pada tangga pertama. Kanser paru-paru pula terletak pada tangga kedua dikalangan lelaki.2) Peratusan kanser usus meningkat dengan tinggi apabila umur seseorang melebihi 50 tahun3) Kaum cina mencatatkan peratusan tertinggi jika dibandingkan dengan kaum lain. Ia bukan sahaja di Malaysia. Tetapi ia juga ditunjukkan di negara Singapura dan kawasan asia yang lain.4) Kajian menunjukkan kebanyakkan pesakit kanser usus hanya dapat dikesan apabila tahapan kanser telah menjadi teruk. Ini menyebabkan kematian pesakit disebabkan kanser usus adalah tinggi.


Apakah itu AUTISME? Bahagian 1

Anda sedang sedap menikmati steak wagyu Me’nate berharga RM300 bersama sama keluarga tercinta. Secara tiba2 takde angin takde ribut datang seorang kanak2 dalam lingkungan umur 8-10 tahun rapat bersebelahan anda dengan sekelip mata sambil ambil sikit daging tu dan masuk mulut dia. Lagak kanak2 tersebut langsung tiada rasa bersalah. Lantas anda marah sambil bertanya ANAK SIAPA NI?

Dengan pantas juga si ibubapa kanak2 tersebut datang mintak maaf kepada anda sambil menerangkan bahawa anak itu adalah autistik. Anda tak tahu pun apa maksud perkataan itu. Atau mungkin gambaran bila anda dengar perkataan AUTISM bersamaan dengan CACAT. Lalu anda dengan marah mendengus:

“Sihat walafiat sempurna je fizikal anak kau ni aku tengok. Celah mana yang cacatnya?”

Anda bawa anak anda ke taman permainan dikawasan perumahan anda. Seronok melihat riadah si anak bermain diwaktu petang. Tiba2 anda lihat apabila dia cuba bercakap dengan seseorang lagi kanak2 sebaya dengan anak anda, pertanyaan dan percakapan anak anda kepada kanak2 tersebut langsung tidak diendahkan. Seolah olah anak anda langsung tidak diwujud dimata kanak2 tersebut. Lantas dalam hati anda berkata:

“Jenis budak2 tak reti bersocial. Mesti mak bapak jenis beri hadap ipad/handphone tiap2 hari je. Anak aku cakap elok2 dengan dia tapi dia buat tak tahu macam anak aku tu tunggul. Terencat barangkali”

Sekali lagi anda dengar ipar anda diminta hadir ke sekolah kerana anak dia mempunyai masalah dalam persekolahan. Cikgu bagi homework tak buat, kat dalam kelas tak tumpu perhatian, kadang2 pergi merayau ntah mana2. Lepas tu pulak anak tersebut kuat meludah, gigit orang dan bila orang lain marah pun dia buat dono je. Terdetik dalam hati mengumpat:

“Itu la jenis tak reti disiplin kan anak itu yg darjah satu dah kurang ajar. Takde la autistik ke apo ko bondo semua tu. Kena pandai mendidik baru anak dengar cakap. Ini memang jenis makbapak yang gagal memainkan peranan dan buat anak je reti!”

Semua senario2 kejam dan salah faham ini dihadapi oleh ibubapa yang mempunyai anak dan ahli keluarga autisme SETIAP HARI. Walaupun kesedaran dari pihak pendidikan(cikgu), pemulihan(therapist) dan perubatan(doktor) tentang autisme ini semakin lama semakin meningkat, ianya masih tidak mampu untuk meningkatkan kesedaran masyarakat umum. Maka sempena bulan April yang merupakan Bulan Kesedaran Autisme, mari bersama sama kita go through the journey nak tingkatkan awareness.

SO, AUTISM/AUTISME/AUTISTIK/ASD(autism spectrum disorder) TU APA?

Autism adalah sejenis KONDISI dimana ianya melibatkan spectrum(bayangkan pelangi tu, ada warna yang terang ada yang gelap) melibatkan masalah perkembangan neuro(neurodevelopmental). Anak itu TIDAK CACAT. Anak itu TIDAK TERENCAT. Anak itu bukan sebegitu sebab IBUBAPA GAGAL mendidik. Mereka hanya BERBEZA keupayaan dalam sudut2 tertentu.

Seseorang itu diklasifikasikan mengalami autisme sekiranya mempunyai masalah(berdasarkan definasi DSM-IV, 2013):

1) VERBAL AND/OR NON VERBAL COMMUNICATION PROBLEMS-Masalah berkomunikasi dengan orang lain tak kira mak bapak sendiri atau dengan orang yg tidak dikenali. Sama ada dari segi verbal(bertutur dalam bahasa yang boleh difahami oleh orang lain) atau/dan non-verbal(bila orang suruh dia pilih baju mana dia nak pakai, tunjuk dengan jari pun dia tak boleh buat)

2) SOCIAL INTERACTION PROBLEMS-Masalah untuk memahami situasi dalam berinteraksi dengan orang lain. Selalunya apa yang dilakukan itu tidak dianggap sebagai “normal” oleh masyarakat umum(Gelak sorang2, bila bercakap tak pandang kita walaupun tidak pekak, menjerit secara tiba2, pukul diri sendiri/stimming). Tak kira bila sorang2 ataupun bila ada orang lain. Termasuk juga masalah menilai social cues(petanda sosial) masyarakat sekeliling (bila orang lain sedih dia gembira, bila orang lain gembira dia marah)

3) REPEATED, REPETITIVE PATTERNS OF BEHAVIOURS, INTERESTS OR ACTIVITIES– melakukan sesuatu aktiviti, kelakuan dan perbuatan yang tidak banyak variasinya, berulang kali, tidak mengira masa atau ketika. Contohnya kalau susun mainan, dia susun sebaris je, dengan mainan2 yang tertentu SAHAJA. Kalau ada yang berubah(sama ada mainan atau barisan), dia akan marah atau tidak senang duduk. Termasuk juga melakukan sesuatu tanpa ada stimulus luaran(suka tepuk2 kepala walaupun sakit tetap buat berulang kali). Kalau suruh buat benda lain dia tak mahu, kalau dipaksa jugak boleh tunggang terbalik satu rumah.

Sekiranya tidak merangkumi criteria ini(ada criteria terbaru tapi bezanya hanyalah klasifikasi jenis, dari segi definisi dan penilaian tiada beza), maka anak tersebut TIDAK termasuk dalam kategori mengalami autisme dan jenis neurodevelopmental disorder yang lain.

Kalau tiga2 ciri2 tersebut ada, maka berapa mendalam masalah yang dialami berdasarkan tiga komponen tersebut. Kalau betul2 bermasalah atau ada ciri2 tersebut tapi tak berapa bermasalah sangat, maka klasifikasi dalam spectrum adalah berbeza(mcm pelangi, ada warna gelap dan terang).

So dari mana datangnya autisme ni? Berjangkit ke? Keturunan ke? Mutasi ke? Next part kita discuss pasal tu InsyaAllah.


DEMAM TARIK atau FEBRILE SEIZURE. Sawan yang selalu di alami oleh kanak-kanak

“Sayang!!!, tolong. Anak kita tengah kejang”, kata seorang suami kepada isterinya.

Sawan pada kanak-kanak sering berlaku ketika mana mereka demam. Orang melayu kata ‘demam tarik’ ataupun istilah perubatannya dipanggil sebagai FEBRILE SEIZURE. Febrile bermaksud demam dan Seizure bermaksud sawan.

Orang kita panggil sebagai demam tarik kerana sawan itu berlaku ketika kanak-kanak itu sedang demam dan pergerakkannya seolah menarik sesuatu benda.

Kanak-kanak lelaki mempunyai risiko yang lebih berbanding kanak-kanak perempuan.

Seperti yang mana kita tahu, kebanyakkan demam pada kanak-kanak adalah disebabkan jangkitan virus. Tetapi belum dapat dipastikan lagi virus-virus ini menjadi penyebab utama kepada sawan tersebut. Buat masa sekarang para pengkaji tidak dapat memastikan lagi bagaimana sawan ini bermula dan bagaimana suhu yang tinggi menyebabkan sawan.

Ada juga yang memberi hipotesis bahawa otak kanak-kanak masih belum matang menyebabkan penghantaran maklumat di dalam otak menjadi bercelaru ketika suhu meningkat

Peringkat umur yang selalu kena ‘demam tarik’

Peringkat umur kanak-kanak yang selalu kena demam tarik adalah daripada umur 3 bulan sampai 6 tahun.

Jika seorang kanak-kanak itu kena demam tarik tetapi umurnya kurang daripada 3 bulan ataupun lebih daripada 6 tahun, maka penyebab lain yang lebih serius seperti jangkitan kuman pada selaput otak iaitu ‘meningitis’ perlu diambil kira.

Demam tarik ataupun Febrile seizure boleh dibahagikan kepada dua. Iaitu1) Simple Febrile Seizure( Demam tarik yang tidak kompleks)

Ia berlaku kurang daripada 15 minitSawan hanya berlaku sekali sahaja ketika demam tersebutSawan yang berlaku adalah ‘Generalized tonic-clonic seizure’ iaitu sawan yang melibatkan tangan dan kaki. Kanak- kanak ini selalunya tidak boleh memberi respon ketika sawan sedang berlaku

2) Complex Febrile Seizure(Demam tarik yang kompleks)

Sawan berlaku lebih daripada 15 minitSawan berlaku lebih daripada sekali ketika demam tersebutSelepas sawan, ia boleh meninggalkan kesan seperti ‘Todd’s paralysis’ iaitu kanak-kanak akan mengalami kelumpuhan ataupun lemah buat beberapa jam.Sawan yang berlaku mungkin jenis ‘Focal seizure’ iaitu sawan yang melibat satu-satu bahagian otak sahaja. Sebagai contoh kanak-kanak tidak dapat mengawal kedipan mata, tangan sebelah kanan sahaja yang tiba-tiba tertarik-tarik dan beberapa ciri lain. Pada ketika ini, kanak-kanak masih boleh memberi respon kepada ibubapa

Perlukah pesakit seperti ini dimasukkan dalam hospital?

Tidak semua kanak-kanak yang mengalami demam tarik perlu masuk ke dalam hospital. Selalunya mereka dimasukkan atas sebab-sebab tertentu seperti:

Kemasukan dalam wad untuk menyiasat sama ada demam itu demam tarik yang biasa ataupun disebabkan jangkitan kuman pada selaput otakIbubapa yang risau sawan yang mungkin akan berlaku lagiPesakit yang tinggal jauh daripada hospital

Ia juga bergantung kepada pihak hospital itu sendiri. Jika di hospital pedalaman, pesakit yang kena demam tarik akan terus dimasukkan ke dalam hospital kerana tempat tinggal yang jauh.

Hospital di kawasan bandar pula, ada yang memasukkan pesakit ini ke dalam wad jika baru pertama kali mengalami ‘demam tarik’. Ia bertujuan untuk mengurangkan kerisauan ibubapa.

Tetapi ada kes dimana katil di hospital penuh, maka doktor yang bertugas terpaksa berbincang dengan ibubapa berkenaan penyakit tersebut secara keseluruhan dan bagaimana untuk menguruskan jika sawan itu berlaku balik. Jika ibubapa yakin untuk menjaga anak mereka dirumah, maka mereka akan dibenarkan balik dengan syarat rumah mereka dekat dengan hospital.

Selalunya perawat kesihatan hanya akan memberi ubat demam untuk mengurangkan demam pada kanak-kanak sahaja. Ini disebabkan demam tarik selalunya disebabkan jangkitan virus dan jangkitan virus tidak memerlukan antibiotik.Jika anak mempunyai mempunyai simptom jangkitan bakteria seperti sakit tekak, tekak yang sangat merah, tonsil bengkak, tonsil yang bernanah dan beberapa tanda lagi, barulah antibiotik akan diberi kepada pesakit.

Ibubapa perlu tahu bahawa pemberian ubat demam tidak akan mengelakkan anak anda daripada terkena ‘demam tarik’. Ini kerana ada kajian menunjukkan bahawa walaupun demam kanak-kanak dikawal dengan baik, kadar kanak-kanak tersebut untuk terkena sawan adalah sama dengan kumpulan yang tidak diberikan ubat demam.

Tetapi ubat demam masih perlu diberikan sebab ia boleh menurunkan suhu dan memberi keselesan kepada kanak-kanak tersebut

Lumbar puncture ataupun pengambilan air tulang belakang.

Pengambilan air tulang belakang adalah penting untuk mengetahui penyebab kanak-kanak mengalami demam tarik. Daripada pengambilan air tulang belakang, kita boleh mengetahui sama ada ia disebabkan jangkitan bakteria ataupun virus dan ini akan membantu doktor bagi memberi rawatan yang tepat kepada pesakit

Gambar menunjukkan prosedur pengambilan air tulang belakang

Akan tetapi, pengambilan air tulang belakang hanya akan diambil apabila kanak-kanak mempunyai tanda seperti berikut:

Simptom-simptom jangkitan kuman pada selaput otak ataupun jangkitan otak seperti tidak aktif, muntah-muntah, leher yang keras dan beberapa simptom yang lain.Pesakit tidak aktif seperti biasa 6 jam selepas daripada terkena sawanAntibiotik yang diberikan tidak berkesan

Pesakit sangat disyorkan untuk diambil air tulang belakang jika:

Umur kurang daripada 12 bulanDi hospital yang tidak mempunyai pakar kanak-kanakDemam tarik jenis ‘complex febrile seizure’

Faktor risiko untuk ‘demam tarik’ yang berulangan

Pesakit juga mempunyai risiko untuk mengalami demam tarik yang berulangan jika:1) Sejarah keluarga yang mengalami demam tarik2) Umur kurang daripada 18 bulan ketika mana mengalami demam tarik pertama kali3) Demam kurang daripada 40 darjah celcius ketika mana mengalami sawan4) Sawan berlaku ketika mana demam baru sahaja bermula iaitu kurang daripada satu jam

Pesakit juga berkemungkinan untuk mengalami sawan yang kerap iaitu ‘Epilepsy’ jika:1) Perkembangan kanak-kanak yang terencat2) Mengalami demam tarik jenis ‘Complex Febrile Seizure’3) Mempunyai sejarah keluarga yang mempunyai penyakit ‘Epilepsy’

Akhir sekali, Kajian menunjukkan majoriti kanak-kanak yang mengalami Febrile seizure mempunyai perkembangan mental dan motor yang baik. Oleh itu, ibubapa boleh menarik nafas lega kerana sawan jenis ini tidak menjadikan anak anda terencat perkembangan.

1. Strengell T, Uhari M, Tarkka R, Uusimaa J, Alen R, Lautala P, Rantala H. Antipyretic agents for preventing recurrences of febrile seizures: randomized controlled trial. Arch Pediatr Adolesc Med. 2009 Sep;163(9):799-804. doi: 10.1001/archpediatrics.2009.137. https://www.ncbi.nlm.nih.gov/pubmed/19736332

2. Paediatric protocol 3rd edition

3. Medscape: Paediatric febrile seizure.


Betul ke susu formula untuk bayi ni TAK BAGUS?

Kalau nak ikutkan, jangan biar SETITIK pun susu formula(FM) itu masuk ke dalam tubuh badan anak yang baru lahir itu. Bukan sebab FM tu teruk sangat ke apa tapi sebab benefit susu ibu(BM) tersangatlah banyak, kenapa perlu FM ye tak?

Nak kata BM ni takde keburukan pun ada juga. Dental carries. Itu sahaja. Kalau telan FM pun kena jugak malah jauh lebih cepat sebab ianya mengandungi kandungan gula yang tinggi.

Hanya 2% daripada golongan ibu yang baru melahirkan tidak mampu menyusu badan tetapi itu hanyalah kerana faktor2 tertentu(ambil ubat, ada penyakit etc). Selebihnya MAMPU dan seharusnya menyusu badan. Kebolehan untuk menghasilkan susu hanyalah dihalang oleh SATU FAKTOR SAHAJA. Iaitu mental block. Keadaan mental/minda si ibu.

Sebab itu suami dan ahli keluarga perlu memainkan peranan yang sepatutnya dalam usaha, emosi dan kebajikan ibu2 nak menyokong penyusuan susu ibu. Banyak manfaat susu ibu ni. Terlalu banyak nak disenaraikan. Antaranya:

1) Mengurangkan risiko jangkitan sesetengah bakteria dan virus(lysozyme dan lactoferrin)2) Melindungi usus anak daripada jangkitan cirit birit(secretory IgA antibodies)3) Mengurangkan risiko SIDS(bayi mati mengejut)4) Mengurangkan risiko sesetengah barah(cancer)5) Mengurangkan masalah allergy seperti asthma, eczema dan resdung.6) Risiko kena kencing manis, obesiti dan masalah jantung lebih rendah

Termasuklah mengandungi kandungan zat vitamin, protein dan lemak yang SEMPURNA untuk perkembangan dan pertumbuhan optimal anak2. Malah ianya turut memberi kesan sehingga kanak2 itu besar nanti kerana sudah terbukti juga, mereka yang consume susu badan juga turut memiliki IQ(kepandaian) yang lebih tinggi berbanding mereka yang tidak! Tetapi terdapat beberapa masalah dalam usaha ibu2 nak menyusu badan yang perlu kita sedar dan ambil langkah untuk perbaiki.

Antaranya sokongan yang baik daripada suami dan ahli keluarga. Dapatkan juga maklumat dan panduan daripada mereka yang bertauliah (bukan Abu Hannah ye) terutamanya bagi mereka yang pertama kali dan tiada pengalaman nak menyusu. Masyarakat pula perlu lebih prihatin. Jangan la pandang rendah ibu2 yang berusaha nak menyusu badan atau terpaksa guna FM.

Jangan cakap atau beri comment2 yang menjengkelkan hati atau sindir/perli/mengeji mereka seolah olah mereka yang tak mampu menyusu badan ni ibu kasta rendah. Atau tak sehebat atau sempurna seperti ibu2 yang mudah untuk menyusu anak mereka dengan susu ibu. Jangan cakap takde. Tipu berdosa.

Untuk beberapa hari selepas kelahiran, memang ambil masa sedikit untuk stok susu ibu jadi lebih banyak. So ibu2 jangan stress tapi jangan la pulak biar anak tu langsung tak minum apa2 semata mata nak menyusu badan. Takde masalah kalau kita nak supplement dengan FM. Kejap je bukan selama lamanya. Asalkan bayi tersebut tidak mengalami kemudaratan. Lepas tu sambung beri susu ibu. Jangan beri air kosong pula sebab ianya mengandungi 0 zat dan calorie.

Susu ibu(BM). Atau susu formula(FM). Atau mixed(susu ibu dan formula). Untuk sementara waktu. SEBAIKNYA? Susu ibu all the way sampai 6 bulan secara exclusive(takde campur benda lain).

Lepas 6 bulan kita mula supplement dengan makanan tambahan(puree, bubur). Bukan sebab susu ibu tidak berguna tapi demand(keperluan) kanak2 itu untuk membesar mula LEBIH daripada zat2 yang boleh di SUPPLY(dibekalkan) dalam susu ibu. Bukan takde ye. TAK CUKUP. Sebab itu kena ada tambahan. Jangan la pulak nak breast feed punya pasal sanggup biar anak kelaparan.

Hypoglycemia(gula rendah) mampu menyebabkan anak itu mengalami pelbagai komplikasi. Bila ada masalah perkembangan dan pembelajaran kelak, jangan blame vaksin pulak sebagai punca, walhal menzalimi anak sendiri. Nak menyusu anak tu sampai masuk darjah satu pun takde masalah, asalkan selepas umur 6 bulan ada tambahan makanan apa yang dia ambil selaras dengan keperluan untuk membesar dengan optimal.

Kalau hanya beri susu ibu sahaja selama 2 tahun, nanti datang la pelbagai masalah yang sering dapat dilihat di klinik kesihatan. Anemia(tak cukup darah), recurrent infections(asyik demam dan selsema je), constipated(sembelit sebab usus sudah mula matang tapi minum susu je), failure to thrive(bantut dan perkembangan terencat), masalah pembelajaran(perkembangan lambat/developmental delay).

Belum masuk cerita pelbagai deficiency dan malnourishment (kurang zat dpt penyakit bermasalah) akibat daripada tak supplement diet anak.

Anak itu AMANAH daripada Allah SWT. Buat yang terbaik untuk si kecil anda!


Perkembangan anak saya ni NORMAL ke?

Antara persoalan yang sering diutarakan oleh ibubapa adalah adakah perkembangan anak2 mereka itu normal bersesuaian dengan umur mereka. Perkara ini juga dikenali sebagai developmental milestones/DM(perkembangan awal/penting). Perkara ini boleh dibahagikan kepada beberapa komponen penting:

1) Gross Motor(pergerakan kasar) – boleh duduk sendiri, boleh jalan sendiri

2) Fine Motor(pergerakan halus) – capai objek, pindahkan objek dari tgn ke tgn

3) Speech/language/communication (pertuturan) – dia babble(cakap bahasa dia sendiri), tunjuk kepada objek

4) Social(interaksi dengan orang lain) – senyum tgk muka yang selalu dilihat, boleh tenangkan diri sendiri

5) Cognitive(pemikiran) – focus kpd muka orang, bermain dengan mainan

Semua tanda2 ini boleh dilihat dalam buku kanak2 anak anda(yang mempunyai rekod imunisasi tu). Apa yang perlu diingatkan adalah ianya hanyalah merupakan ANGGARAN(rough estimation) terhadap perkembangan anak. Bukan absolute(kepastian) dan ianya hanya digunakan sebagai screening(saringan) sekiranya terdapat masalah perkembangan. Komponen yang paling sensitif adalah sekiranya anak masih tiada lagi tanda2 atau sudah berupaya untuk berjalan menjelang umur 18 bulan(seluruh dunia tidak kira bangsa lebih kurang sama), pemeriksaan lanjut yang teliti perlu dilakukan segera.

Antara salah faham yang sering berlaku berkenaan DM ini pula ianya merupakan satu kayu pengukur atau penanda aras KEPANDAIAN. Tidak tepat ya kerana perkara2 bukan untuk menilai intelligence(kebijaksanaan) anak tersebut! Apa yang boleh dinilai adalah adakah kanak2 tersebut BOLEH atau TIDAK BOLEH buat. Perkara ini penting sebab semua kanak2 yang dilahirkan mampu melakukan perkara2 tersebut(melainkan dilahirkan dengan sesetengah penyakit kongenital tertentu). Kenapa kita nak nilai?

1) Daripada apa yang dia boleh buat dan tak boleh buat, kita boleh nilai sama ada perkembangan organ2 seperti otak, otot dan banyak lagi berkembang selaras atau tidak dengan umur. Contohnya kalau nak guna fungsi ibu jari tangan dengan sepenuhnya(opposable thumb), itu memerlukan bahagian otak(frontal lobe) sudah berfungsi dengan bahagian otak2 lain(sel2 otak berhubung antara satu sama lain so to speak) yang bertepatan pada waktunya iaitu sekitar umur 10 bulan keatas.

2) Kalau tidak, adakah kerana mempunyai masalah2 organik seperti masalah jantung ke, otak ke, saraf ke, darah ke. Sama ada yang dilahirkan sebegitu atau hadir selepas lahir.

3) Kalau takde masalah organik, adakah kanak2 tersebut tidak dapat lakukan sebab kurang ransangan atau neglected(ibubapa tak ambil kisah)

4) Penilaian juga dilakukan supaya dapat dilihat sama ada kanak2 itu mempunyai keupayaan tapi ada masalah melakukan(contoh nak duduk tak boleh sebab tulang pinggang tak berapa sempurna)

5) Sekiranya terdapat sebarang kekurangan keupayaan, kita boleh melaksanakan aktiviti intervention(campur tangan) seperti memberikan lebih ransangan atau perkenalkan aktiviti2 specific. Contohnya anak masih belum belajar merangkak sebab ibubapa asyik dukung sahaja, setiap kali bayi itu tidak tidur. Macam mana nak dia nak belajar kalau tidak cukup ‘tummy time’ untuk menerokai semua itu sendiri.

Pendek kata, kegagalan untuk melakukan perkara2 yang bersesuaian dengan umur walaupun dilengkapi dengan keupayaan boleh kita nilai sekiranya bermasalah. Contohnya masalah kekurangan hemoglobin(komponen membawa oksigen dalam sel darah merah) dalam darah boleh membantutkan keupayaan anak itu berjalan. Cepat mengah setiap kali nak berjalan. So kanak2 tersebut akan mula tidak mahu mencuba atau berlatih melakukan perkara tersebut.

Sebab itu perkara ini jauh lebih PENTING sebab semua perkara ini akan menjadi ASAS yang digunakan untuk seumur hidup kanak2 tersebut. Tak perlu risau apa orang lain kata atau heboh tentang anak2 mereka mampu membaca pada umur 2 tahun atau mengira. Itu semua ada masanya. Yang paling penting patut diberi penekanan ialah bagaimana mereka menggunakan tubuh badan(sensorymotor) dan adakah mereka menerima ransangan yang bertepatan(kalau asyik mengadap handphone/ipad memang takkan stimulate buat benda lain). InsyaAllah semua perkara ini akan dibincangkan lagi dengan lebih lanjut pada post2 seterusnya.


Siri Pendidikan Pemakanan 1 – Kategori Berat Badan, Pengiraan Berat Badan Ideal dan Jangka masa penurunan!

Kita semua sedia maklum bahawa sudah terlalu ramai penduduk negara ini Obes dan juga berlebihan berat badan (Overweight). Negara kita juga menjadi JUARA paling OBES di asia tenggara dan antara tertinggi di benua Asia. Sudah tentu, pencapaian ini bukanlah satu pencapaian yang membanggakan tetapi sangatlah menyedihkan.

Tahukah anda, hampir separuh dari populasi rakyat Malaysia (47.7%) mempunyai kadar kolesterol yang tinggi? Setiap satu daripada tiga rakyat malaysia juga menghidap Darah Tinggi (Hypertension). Obesiti juga adalah risiko penyebab penyakit-penyakit seperti Darah Tinggi, Sakit Jantung, Diabetes, Buah pinggang dan sebagainya. Bahkan 70% kematian di hospital adalah disebabkan sakit yang berisiko dari Obesiti.

Survey yang dilakukan pada tahun 2015 (NHMS 2015) menunjukkan 94 peratus rakyat malaysia makan terlalu SEDIKIT buah buahan dan sayuran. Bayangkan betapa ‘kroniknya’ masalah pemakanan dan cara hidup masyarakat kita.

Baiklah. Sudah bersedia untuk berubah?

Sebelum kita pergi lebih lanjut kepada asas pemakanan yang pertama, mari kita ketahui bagaimanakah cara untuk mengetahui status berat anda. Ia dinamakan BMI atau Body Mass Index (Index Jisim Badan). Senang sahaja;

Berat (kg) / tinggi kuasa 2 (m2)

Sebagai contoh, jika berat anda ialah 80 kg dan ketinggian anda ialah 1.55 m, BMI anda ialah = 80 kg / 1.55 x 1.55 = 33.29

BMI 33.29 ialah dalam kategori OBESE TYPE 1.

Berikut ialah jadual kategori BMI mengikut kriteria WHO dan juga Asia.

Kebanyakkan dietitian di Asia termasuk Malaysia menggunakan BMI criteria Asia berbanding WHO, kerana ‘body frame’ orang Asia adalah kecil dan lebih tinggi lemak berbanding orang Eropah dan manusia dibenua lain. Ia juga sebagai langkah pencegahan sakit disebabkan pemakanan (darah tinggi, kencing manis, penyakit kardiovaskular) disebabkan kadar pesakit penyakit penyakit tersebut amatlah tinggi dikalangan orang Asia (terutamanya Malaysia).

Bagaimana nak tahu berat Ideal anda?

Jika anda seorang yang super obese, dietitian (pakar pemakanan) akan meletakkan target berat badan ideal anda para BMI 22-25 kerana inginkan penurunan dan target yang idealistik. Mereka juga tidak mahu anda terlalu stress nak turun cepat sangat.

Tetapi jika anda obese, dietitian akan meletakkan BMI target pada 22. Jika ‘Overweight’ dan ‘Underweight’ (Kurang berat badan), BMI target yang idealistik ialah 21. Mengapa? Kerana selain dari BMI, peratus dan jisim lemak serta otot juga adalah indikator penting bagi penurunan berat badan yang sihat!

Contoh pengiraan berat badan ideal = BMI IDEAL X tinggi dalam meter kuasa 2 (m2)

= 22 x 1.55 x1.55  Maka berat idealnya ialah 52.8 kg.

Jika berat anda sekarang ialah 80 kg, maka sebanyak 27.2 kg berat anda perlu kurangkan untuk mendapat berat badan ideal 52.8 kg!

Bagaimana pula dengan penurunan berat badan?

Penurunan berat badan yang sihat adalah sebanyak 0.5 kg – 1 kg seminggu. Jika terdapat 27.2 kg yang perlu anda turunkan, maka, tempoh masa untuk mencapai target berat badan ideal anda ialah 27 minggu ke 54 minggu. Lebih kurang 6.75 bulan (paling cepat) ke 13.5 bulan.

Dan sudah tentulah melalui pemakanan yang SIHAT serta SENAMAN. InshaAllah, nantikan siri pendidikan pemakanan yang seterusnya – tentang DIET!


1, 2, 3. Adakah anda tahu asal usul nombor yang digunakan ini?

Asal manakah nombor-nombor yang digunakan pada hari ini? Bagaimana ia dihasilkan? Siapakah yang menciptanya?

Ia dimulai dengan seorang pencinta ilmu matematik. Individu ini dikenali di seluruh dunia dengan nama panggilan ‘algoritmi’ dalam bahasa latin. Ia merupakan asal kepada perkataan algorithm(algoritma).

Dia adalah pengasas kepada kaedah penyelesaian matematik yang dipanggil sebagai Al-Jabr dan sekarang dikenali sebagai ‘Algebra’. 1200 tahun dahulu dia telah menulis satu karya yang dikenali seluruh dunia, buku teks matematik pertama di dunia dan mengira pergerakkan cakerawala sedangkan pada ketika itu orang eropah hanya mampu melihat dia daripada jauh sahaja.

Nama dia adalah Abu Abdullah Muhammad ibn Musa Al-Khawarizmi ataupun nama panggilannya Al-Khawarizmi. Lelaki inilah yang mengumpul dan memudahkan ilmu matematik sehingga mana ia digunakan sampai sekarangOh lupa. Dia juga menyebabkan permulaan penggunaan ANGKA YANG DIGUNAKAN sampai sekarang.

Gambar Al-khawarizmi diletakkan di dalam setem bagi mengenang sumbangan beliau dalam ilmu matematik

Dia bukan keturunan Arab. Kemungkinan besar dia adalah orang Parsi. Dilahirkan di Uzbekistan pada tahun 780. Al-khawarizmi mula memasuki catatan sejarah apabila menjadi salah seorang pengajar di sebuah institusi pengajian yang terkenal pada era kemajuan islam iaitu di Baitul Hikmah(House of Widom) di Baghdad.

Di dalam institusi ini, ia telah menjadi tempat pertembungan tamadun-tamadun yang hebat seperti babylon, greek, hindu, parsi dan beberapa tamadun lain dan Al-khawarizmi sendiri cuba merenangi lautan ilmu tersebut untuk memberi manfaat kepada masyarakat.

Baitul Hikmah menjadi tempat pertembungan ilmu daripada pelbagai peradaban

Sebelum ini, dia pernah mengkaji penulisan salah seorang ahli matematik greek sebagai contoh Ptolemy yang cuba mengukur dunia. Tetapi Al-Khawarizmi perasan yang perkiraan Ptolemy salah dan dia memperbetulkan dan menyusun balik maklumat yang ada.

Dia dan lebih kurang 70 orang ahli geografi dibawah seliaannya telah menghasilkan satu buku yang dinamakan sebagai ‘Permukaan Bumi’(The face of the earth) yang mengandungi penerangan penuh berkenaan geografi dan kartografi dunia dan dikatakan ia adalah buku yang pertama dihasilkan berkenaan bidang tersebut.

Dia juga merupakan salah seorang pegawai astronomi di Baghdad dan salah satu tugasnya adalah dia mencatatkan pergerakan bulan dan 5 planet. Carta ini menjadi satu karya yang penting dan tepat serta telah diterjemahkan kepada bahasa latin dan juga china dan diedarkan ke seluruh dunia

Fokus sebenar Al-Khawarizmi adalah pada ilmu matematik. Disebabkan minat yang mendalam terhadap matematik dan disamping memenuhi tuntutan Pemimpin muslim pada ketika itu(Khalifah Al-ma’mun), Al-Khawarizmi telah menghasilkan satu buku khusus kepada masyarakat untuk tujuan pengiraan asas terutamanya dalam urusan perniagaan dan juga pengukuran.Hasilnya adalah buku yang matematik yang sangat terkenal. Ia bertajuk Al kitab Mukhtasar fi hisab al jabr wal muqobalah (Kitab ringkasan pengiraan menggunakan penyelesaian dan juga keseimbangan).

Buku al khawarizmi yang bertajuk  ‘Al kitab Mukhtasar fi hisab al jabr wal muqobalah’

Dalam buku tersebut, Al-khawarizmi menunjukkan bagaimana untuk menyelesaikan persamaan linear dan persamaan kuadratik dan kaedah ini dikenali sebagai Al-jabr ataupun dalam bahasa melayunya adalah ‘penyelesaian’ iaitu dengan menolak ataupun membahagikan kedua-dua belah persamaan untuk mendapatkan nilai yang telah hilang.

Senang cerita ia adalah untuk mencari nilai X. Sebagai contoh soalan:X2= X-1. Carikan nilai X

Bukanlah ilmu algebra itu dihasilkan oleh dia sendiri. Tetapi dia lah yang menggabungkan ilmu daripada tamadun greek dan hindu serta gabungan ilmu itu dimudahkan supaya orang ramai mampu memahaminya. Akhirnya terhasillah ilmu Algebra

Angka Tamadun Arab(Arabic Numerals)

Pencapaian Al-Khawarizmi yang paling masyhur adalah apabila dia mengkaji teks kuno daripada Tamadun Hindu. Pada umurnya 25 tahun, dia telah menerbitkan penerangan berkenaan cara kira berdasarkan ‘angka tamadun hindu’

Angka daripada tamadun hindu

Ia adalah satu sistem yang pelik dimana ia bermula dengan kosong yang membawa maksud tiada sehinggalah ke nombor 9. Buku tersebut tidak terus tersebar ke merata dunia tetapi menjadi sejarah yang mempengaruhi ilmu matematik seluruh dunia selepas itu. Ini disebabkan selepas 300 tahun, seorang paderi yang teruja dengan ilmuwan islam telah menjumpai salinan buku tersebut dan menterjemahkannya.

Majoriti ilmuwan eropah pada ketika itu terpengaruh dengan cara kiraan ini. Ini disebabkan sistem pengiraan angka arab yang berasal daripada tamadun hindu itu sangat mudah digunakan berbanding dengan angka roman yang menggunakan nombor 1 sehingga 10 untuk pengiraan biasa, dan 12 untuk pengiraan yang melibatkan pecahan dan tiada konsep nombor ‘0’. Contoh nombor roman adalah I, II, III, IV, V, VI dan seterusnya. Susah bukan? Ini disebabkan tiada nombor kosong.

Tetapi pada tahun 1299, Itali telah memulaukan penggunaan angka arab. Bukan disebabkan pergerakkan anti muslim. Tetapi disebabkan ia sangat mudah diseleweng. Beberapa titik sahaja yang bermaksud angka kosong boleh membuatkan seseorang itu mengaut keuntungan yang sangat besar.

Tahun demi tahun berlepas dan penggunaan angka arab semakin meluas hingga ke tahun 1500. Pada ketika itu majoriti pedagang dan juga ilmuwan menggunakan angka arab bagi tujuan pengiraan sehinggalah ke hari ini.

Fakta penting yang perlu kita ketahui adalah walaupun angka sekarang yang kita gunakan adalah ANGKA ARAB tetapi orang yang menjumpainya bukanlah orang arab dan nombor yang digunakan itu adalah berasal daripada ketamadunan hindu.

Tetapi terima kasih kepada Al-Khawarizmi yang telah mengkaji dan menggabungkan ilmu daripada pelbagai tamadun serta memudahkan dan menyempurnakan ilmu algebra sehingga ia digunakan ke hari ini

Sumber: Scichow – The Weird Truth About Arabic Numerals

Ia diterjemah dan diolah supaya pembaca faham


Microbiome Perut Boleh Jadikan Anda Gemuk atau Kurus!

Rata-rata di antara kita sudah tidak kisah apabila ditanya tentang usia, benar? Tetapi apabila bertanya tentang berapa berat; ia mungkin satu malapetaka! Umum kita mengetahui ramai rakyat Malaysia sekarang bergelut dengan masaalah obesiti dan kegemukan. Sebenarnya, masalah ini bukanlah hanya tertumpu di Malaysia sahaja, malah menjadi perbincangan hangat sehingga ke peringkat Pertubuhan Kesihatan Dunia atau World Health Organization (WHO).

Pada tahun 2013, sekumpulan saintis yang diketuai oleh Professor Gordon telah menemui petunjuk kepada kumpulan microbiome perut yang berhubungkait dengan kegemukan atau kurus secara sihat. Kumpulan penyelidik ini telah mereka bentuk satu eksperimen yang amat bergaya. Mereka telah mengumpulkan beberapa pasang kembar yang masing-masing menjalani gaya hidup berbeza; gemuk dan kurus. Kemudian, microbiome perut dari pasangan-pasangan kembar ini dipindahkan kepada tikus makmal yang dibiak secara bebas germa dalam sangkar yang berasingan. Tikus-tikus ini diberikan makanan yang sama dan segala parameter lain dimalarkan.

Anda agak, apakah yang terjadi?

Tikus-tikus yang menerima microbiome dari kembar yang kurus akan kekal kurus, dan sebaliknya, tikus yang menerima microbiome dari kembar yang gemuk telah membentuk fisikal seperti tikus yang kegemukan.

Terdapat sedikit twist pada ekperimen ini.

Tikus gemuk dan kurus ini disatukan ke dalam sangkar yang sama. Dan didapati tikus gemuk tersebut bertukar menjadi kurus. Apabila disiasat pada komposisi microbiome perut tikut gemuk tersebut, tikus gemuk tersebut telah mengalami peningkatan kumpulan microbiome dari filum Bacteroidetes. Sebenarnya, tikus-tikus yang kurus ini mempunya kandungan Bacteroidetes yang tinggi.

Selain itu, Gordon juga merumuskan satu bentuk diet yang tidak sihat merangkumi processed food, berlemak tinggi, sayur-sayuran mengikut menu “westernized”. Beliau dapati, tikus yang mengambil makanan seperti ini mempunyai kandungan microbiome perut yang pelbagai. Namun kandungan microbiome yang bermanfaat dalam penghadaman tidak banyak. Jadi orang gemuk sebenarnya menyimpan banyak microbiome perut yang tidak mampu untuk membuat kerja yang sesuai dari sudut penghadaman.

Maka, marilah kita bentukkan microbiome sihat dalam perut kita 🙂

Saya bersetuju dengan Gordon. Ujikaji ini hanyalah sebagai cebisan puzzle kepada jawapan yang lebih besar berkaitan permasalahan kegemukan. Namun, penemuan yang diterbitkan pada Science ini telah membuka minda kita tentang hubungkait antara microbiome dan konsep obesity.


Kad Pelik Bin Ajaib

Pengeluar kad jimat tenaga/ ajaib mendakwa mampu menjimatkan kos tenaga dengan pelbagai cara. Gunakan di pam minyak, anda mampu menjimatkan minyak. Letak di kotak fius – boleh menjimatkan bil elektrik di rumah katanya. Keraguan tentang kad ajaib ini datang bukan sahaja dari sudut kejuruteraan, bahkan ianya datang dari sudut strategi pemasaran mereka yang berkonsepkan MLM.

Dalam fizik, apa-apa jenis kerja memerlukan sumber tenaga. Komuter KTM memerlukan sumber tenaga untuk bergerak. Telefon bimbit memerlukan sumber tenaga untuk kekal berfungsi. Begitu juga dgn proses pemendekan molekul, ianya juga memerlukan tenaga. Lebih berat & rumit suatu kerja itu, maka lebih tinggi jumlah tenaga yang diperlukan. Jadi dari mana datangnya sumber tenaga kad jimat ajaib tersebut? Memendekkan molekul minyak petrol secara berterusan bukanlah satu kerja yang kecil dan ianya memerlukan tenaga yang cukup banyak.

Kad ajaib mendakwa mampu memancarkan caj ion negative & Far Infrared (FIR). FiR ialah sejenis gelombang elektromagnetik dengan jarak gelombang antara 35-350 mikrometer. FiR boleh didapati di dalam cahaya matahari, namun tanpa sebarang sumber tenaga baik dari bateri mahupun inductor – ianya tak akan dapat dipancarkan dari mana-mana objek. Selain itu, tiada alat yg boleh menyimpan gelombang elektromagnetik ini.

Gambar 1: Mentol FiR

Memang benar terdapat laporan tentang kesan positif yang dilaporkan berkenaan penggunaan terapi FIR untuk mengurangkan kesakitan dan sebagainya. Tetapi semua FIR ini dipancarkan dari ALAT pemancar bukan sekeping kad plastik.

Ukuran suatu penjimatan minyak disebut sebagai specific fuel consumption (SFC) dan ianya berkadar terus dengan pengaliran minyak (i) dan berkadar songsang dengan brake power yang diperlukan (ii). Jika dilihat dari sudut pembakaran enjin, beberapa faktor dianggap penting  didalam pengaliran minyak itu sendiri, iaitu:

kecekapan pembakar (burner efficiency-fuel atomization, saiz geometri burner, etc)sifat termokimia sesuatu minyak (specific heat, viscosity, cetane number, etc)nilai pemanasan minyak (heating value)perubahan suhu sewaktu proses pembakaran (heat addition process)

Apabila disebut penguraian saiz molekul minyak, ianya lebih kepada faktor kedua hingga keempat. Kita boleh ambil contoh RON95 dan RON97. Oleh kerana kandungan octane berubah, maka sifat termokimia dan heating value sesuatu minyak juga berubah. Semakin tinggi heating value, semakin kurang kadar keperluan pengaliran minyak tersebut (dgn syarat brake power required yang sama).

Heating value (calorific value) adalah kandungan tenaga yang terbebas dalam pembakaran yang lengkap dengan oksigen. Ia boleh diekpresikan dalam bentuk mass atau isipadu sesuatu minyak. Heating value untuk setiap minyak bergantung kepada fasa bahan yang bertindak balas dalam proses pembakaran (samada minyak dlm cecair atau gas), fasa produk pembakaran (air dalam bentuk cecair atau gas), dan keadaan pembakaran itu berlaku sama ada tekanan tetap atau isipadu tetap (isobaric atau isochoric heat addition).

Persoalannya, kenapa perlu diuraikan molekul minyak? Sedangkan, pembakaran enjin memerlukan heating value minyak yang tinggi supaya lebih banyak tenaga haba yang dibebaskan untuk setiap isipadu minyak. Ini dapat dilihat dari struktur molekularnya; iaitu komposisi atomnya dan bonding nya. Dari situ kita boleh anggarkan tenaga (enthalpy) yang terkandung sewaktu proses pembakaran.

Kad ajaib mendakwa mampu menstabilkan elektrik apabila di letakkan dalam kotak fius. Di Malaysia, arus elektrik yg melalui kotak fius adalah arus ulang-alik (50Hz ±1%) [1] dan bersifat “harmonik”(tidak stabil pada arus kecil). Namun, kadar arus yg melalui litar didalam kotak fius kebiasaannya adalah tinggi (40-60 Amp) [2]. Justeru, dakwaan penstabilan arus elektrik berkenaan tertolak.

Gambar 2: Contoh litar suis bagi perkakas di rumah

Perhatikan kadar arus pada kotak fius. Amat tidak masuk akal jika arus setinggi 6 Ampere boleh diganggu isyarat dari luar!

Penjimatan elektrik hanya akan berlaku jika arus yg melalui litar tersebut di kurangkan. Arus yg tidak mencukupi akan menjadikan peranti/ peralatan elektrik di dalam rumah TIDAK BOLEH DIGUNAKAN. Contoh yg baik ialah “generator” di pasar malam. Lampu akan berkelipan bilamana arus yg dibekalkan tidak mencukupi. Faktor lain seperti ‘transient instability’ (gangguan kestabilan arus dari litar converter) juga turut mempengaruhi. [3]

Ketiga, apakah sekeping kad mampu memberi sebarang kesan pengurangan arus yang melalui suis utama ini walaupun sebanyak 1%? Jawapannya adalah mustahil kerana walaupun secara “ajaibnya” arus berkurang sedikit, ini hanya bermakna anda menggunakan peralatan elektrik yang menggunakan hanya sedikit tenaga.

Bayangkan anda dalam kereta ketika musim hujan lebat dan kereta lama (Perodua Kancil contohnya) yang sudah tidak dihidupkan selama 5 hari. Anda akan perasan sejurus selepas menghidupkan enjin kereta, jika anda cuba membuka penyaman udara, enjin kereta anda akan “semput”. Ini adalah kerana pada ketika itu arus elektrik yang diperlukan oleh penyaman udara masih tidak dapat ditampung oleh penjanaan elektrik dari penjana dalam kereta yang masih belum mencapai suhu yang optimum.

Cuba tutup semula penyaman udara tersebut. Anda akan dapati “semput” tersebut sudah hilang, bukan? Ini adalah kerana pembekalan tenaga elektrik untuk komponen lain dalam kereta seperti lampu isyarat dan lain-lain mencukupi pada masa itu.

Penggunaan tenaga anda bergantung pada kadar kuasa bagi setiap peralatan tersebut. Jika anda mendapati penggunaan elektrik anda berkurangan, tahniah, anda telah mengurangkan penggunaan alat elektrik anda. Itu sahaja. Tiada kad ajaib yang terlibat dalam proses penjimatan tersebut.

Keempat, adalah mustahil untuk sekeping kad (yg tiada sebarang litar elektronik/bateri) menghasilkan gelombang interferens (gangguan) yg mencukupi pada litar kotak fius. Kad RFID yg digunakan untuk “clock-in” semasa masuk kerja mendapat sumber tenaga melalui tenaga induktif yg dihasilkan oleh card reader. Isyarat yg dihasilkan sangatlah lemah dan ianya tidak akan dapat mempengaruhi arus elektrik tersebut. [4]

Kelima, kalaupun kad tersebut berjaya menghasilkan sebarang isyarat elektromagnetik untuk menghasilkan interferens pada wayar/litar kotak fius anda (gangguan) seperti yang disebut pada poin keempat dan BERJAYA, mustahil sebarang penjimatan dapat berlaku. Ini adalah kerana peralatan anda tetap akan menggunakan kuasa yang sama. Jom lihat laporan tenaga yang dihasilkan dari tahun 1990-2013 oleh Suruhanjaya Tenaga [5]

Kalau anda perasan, generator TNB (atau lain-lain) tidak semestinya menghasilkan kuasa yang sama sepanjang tahun, tetapi kipas, peti sejuk, penyaman udara, charger tetap beroperasi seperti biasa bukan? Maka di sini kita dapat fahami, “kestabilan” yang dimaksudkan bila kita menggunakan peralatan elektrik adalah berdasarkan prinsip “Kalau terlebih tenaga, takpa. Kalau tak cukup, alat tak berfungsi”.


Anda Sanggup Makan Tahi? Amaran: Bacaan 18 SG

Gambar dari Katie Scott

Anda mungkin biasa dengan istilah derma organ. Malah, anda mungkin salah seorang daripada penderma organ yang baik hati. Paling kurang, anda pernah menderma darah. Tetapi, jangan terkejut kerana para penyelidik pada masa kini sedang membangunkan satu kaedah rawatan yang dinamakan fecal microbiota transplantation (FMT) atau pemindahan tinja.

FMT adalah satu kaedah pemindahan tinja (dan juga kandungan tinja) dari penderma yang sihat, di mana tinja tersebut dicampur dengan beberapa bahan pelarut seperti salina dan dipindahkan kepada pesakit melalui kolonoskopi, endoskopi, atau enema – memasukkan tinja melalui dubur.

Sebenarnya, projeck FMT ini sudah mencapai tahap di mana tinja-tinja ini telah dikomersialkan dalam bentuk pil.

Hakikatnya, tidak semua manusia di dunia ini bernasib baik. Malah ada antara kita yang bergelut dengan keradangan yang disebabkan oleh bakteria jahat bernama Clostridium defficile. Data menunjukkan jangkitan ini semakin meningkat dan menuntut angka kematian yang amat membimbangkan.

Sebenarnya, kaedah FMT ini bukanlah baru. Telah dicatatkan bahawa ilmu perubatan tradisional dari negara China telah lama mengamalkan kaedah yang mirip FMT ini. Pada waktu itu, “sup kuning” ini digunakan untuk merawat insiden jangkitan bakteria pada haiwan ternakan. Malah, terdapat juga amalan budaya beberapa masyarakat dunia yang mengamalkan memberi sedikit tinja ibu kepada bayi yang baru lahir sebagai langkah untuk meningkatkan ketahanan badan bayi yang baru lahir.

Sebenarnya, FMT membawa harapan yang besar kepada pesakit yang bergelut dengan masalah penghadaman dan juga auto-immune seperti Sindrom Usus Ringkih atau Irritable Bowel Syndrome, penyakit Crohn, kolitis dan lain lain lagi.

Anda mual dan tidak sanggup habiskan bacaan ini? Sabar, anda jangan muntah lagi. Jika anda pernah minum minuman kultur di pasaran seperti yogourt yang kaya dengan probiotik, saya boleh katakan bahawa konsepnya sama tapi tidak serupa. Kumpulan microbiome yang merupakan bakteria dari tinja ini sebenarnya boleh dibiakkan pada persekitaran makmal yang bersih dan selamat.

Bakteria ini kemudiannya boleh dipindahkan kepada media untuk dimakan. Sekumpulan saintis dari Universiti Copenhagen sedang membangunkan projek minigut, di mana mesin yang menyerupai perut manusia ini berfungsi untuk memeramkan makanan harian anda dengan kumpulan microbiome tertentu. Pada peringkat sekarang, produk yang diperam ini diuji pada tikus makmal sahaja.

Makanan yang diperam bukanlah najis* – selagi mana ia halal. Memeram bahan makanan bukan lah sesuatu yang menentang dengan mana-mana konsep penghasilan makanan. Dan bukan juga sesuatu yang baru. Orang-orang kita telah lama mengamalkan konsep ini. Jika tidak, anda mungkin tidak pernah jumpa tempoyak, budu dan belacan. Cencalok tidak dilupakan.


Bagaimana tanggapan orang dahulu berkenaan kejadian bayi?

Kita dilahirkan pada zaman dimana teknologi sains semakin maju. Kita tidak merasa janggal jika kita cakap dalam udara ada gas oksigen, karbon dioksida, nitrogen dan sebagainya. Kita tidak merasa pelik jika kita cakap manusia terhasil daripada persenyawaan sperma dalam air mani lelaki dan juga oocyte skunder daripada perempuan.

Ini disebabkan sejak daripada kecil, kita diajarkan perkara tersebut. Dan ilmu tersebut berasal daripada kajian yang mampan menggunakan teknologi sains yang berkembang maju.

Berlainan pula dengan orang terdahulu, mereka mempercayai sesuatu perkara hanya berdasarkan dengan andaian. Contoh permasalahan yang selalu dibincangkan pada zaman dahulu adalah bagaimana kejadian manusia di dalam rahim.

Allah SWT berfirman dalam surah Abasa: 18.

Maksud: Daripada apakah dia diciptakan? (Abasa: 18)

Allah SWT daripada dahulu telah mencabar manusia dengan bertanyakan berkenaan kejadian manusia itu sendiri. Sehingga mana Allah SWT sendiri memberitahu fasa-fasa di dalam kejadian seseorang manusia.

Hanya orang islam pada zaman Nabi sahaja yang mengetahui kejadian manusia itu bagaimana berdasarkan apa yang Allah SWT telah turunkan sama ada daripada al-quran ataupun daripada hadith Nabi SAW.

Terdapat beberapa teori yang dihasilkan oleh orang terdahulu berkenaan kejadian tersebut

Orang dahulu percaya bahawa kejadian manusia adalah berasal daripada darah haid. Proses itu bermula apabila air mani memasuki rahim. Penggabungan air mani bersama dengan darah haid ini membuatkan darah yang cair itu membeku. Darah yang beku itulah yang akan membesar manjadi bayi.

Jika tiada air mani, maka pembekuan darah haid itu tidak berlaku dan ia akan dikeluarkan daripada rahim seorang perempuan tiap-tiap bulan.

Ini merupakan salah satu kepercayaan sejak zaman Aristotle lagi. Iaitu 3 kurun sebelum kelahiran nabi Isa AS.

Kepercayaan tentang kejadian manusia daripada darah haid ini dipegang sebegitu lama iaitu lebih daripada 2000 tahun. Sehinggalah kurun ke 17 ketika mana manusia telah mencipta mikroskop. Iaitu sebuah alat untuk melihat sesuatu yang kecil. Alat inilah yang digunakan untuk merungkai kejadian manusia.

Fasa kejadian bayi yang dikatakan berasal darpada darah haid

Ketika kurun ke 17, ahli sains telah menggunakan mikroskop untuk melihat bahan yang kecil termasuklah air mani manusia dan haiwan. Ham dan Van Leeuwenhoek merupakan diantara saintis yang pertama menjumpai sperma di dalam air mani.

Ketika penemuan ini berlaku, ia menimbulkan pelbagai spekulasi dan juga kontroversi berkenaan perkara tersebut. Disebabkan gambar yang mereka lihat tidak begitu sempurna, maka mereka terpaksa menggunakan imaginasi untuk menyempurnakan bentuk sperma tersebut.

Hartsoeker’s mengatakan bahawa gambar daripada microskop tersebut masih belum lagi dapat menunjukkan komposisi sebenar sperma itu. Maka, dia pun menyatakan ideanya bahawa sperma itu sebenarnya mengandungi satu susuk tubuh manusia yang sudah sempurna.

Iaitu ia sudah ada kepala, badan, tangan, kaki dan juga organ-organ di dalamnya. Susuk tubuh yang berada di dalam sperma itu dipanggil sebagai ‘Homunculus’.

‘Homunculus’ didalam sperma inilah yang masuk ke dalam rahim dan membesar menjadi manusia. Ia tidak memerlukan apa-apa bahan(seperti ovum) lain daripada perempuan.

Walaupun sebahagian saintis mempercayai apa yang Hartsoeker lontarkan, tetapi sebahagian lagi mempercayai bahawa ‘Homunculus’ itu wujud dalam ovum perempuan pula.

Ketika mana manusia boleh melihat sperma, mereka mengatakan bahawa di dalam sperma itu sudah ada bentuk tubuh manusia yang lengkap. Tetapi teknologi sains dan al-quran menolak perkara tersebut kerana kejadian manusia itu mempunyai tahapan ia tersendiri

Kontroversi berkenaan perkara tersebut berakhir apabila Spallanzani iaitu seorang ahli biologi berjaya menunjukkan bahawa perlunya kehadiran ovum dan juga sperma untuk menghasilkan zygote iaitu hasil pertama persenyawaan. Eksperimen ini merupakan eksperimen pertama yang dilakukan secara in-vitro dan ia telah merubah lanskap sains dalam melihat kejadian manusia

Dulunya kita tidak mengetahui asal usul kejadian manusia. Maka ramai yang mengeluarkan pelbagai teori untuk menceritakan hal tersebut.

Sedangkan jika kita lihat, semua teori itu tidak langsung terbukti secara fizikal. Ia cuma andaian yang belum lagi diketahui kebenarannya.

Salah satu kepercayaan manusia yang mengakar umbi pada ketika itu adalah manusia berasal daripada darah haid. Kepercayaan ini wujud sebelum kelahiran nabi Isa lagi.

Maka ketika kenabian nabi Muhammad SAW, Allah SWT telah menurunkan wahyu untuk menceritakan kejadian manusia secara tepat walaupun pada ketika itu tiada lagi teknologi yang dapat melihat sama ada perkara itu betul ataupun tidak.

Setelah berkurun lama, barulah manusia dapat melihat perkara tersebut dibawah mikroskop. Segala tahapan perkembangan manusia dikaji. Dan kesemua perkara yang Allah ceritakan adalah bertepatan seperti apa yang kita lihat sekarang.

Kesemua teori yang dihasilkan oleh manusia pada zaman dahulu terhapus dengan sendirinya. Digantikan dengan ilmu yang sudah pun diceritakan oleh Allah SWT sejak dahulu lagi

Allah SWT berfirman dalam Surah Al Mukminun ayat 12-14:

“Dan sesungguhnya Kami telah menciptakan manusia dari pati(yang berasal) dari tanah. Kemudian Kami jadikan ‘pati’ itu (setitis) air benih(Nutfah) pada penetapan yang kukuh. Kemudian Kami ciptakan air benih itu menjadi sebuku darah beku(ALAQAH). Kemudian Kami ciptakan darah beku itu menjadi seketul daging(MUDGHOH). Kami ciptakan dari daging itu tulang, kemudian kami balut tulang-tulang itu dengan daging. Setelah sempurna kejadian itu, Kami bentuk dia menjadi makhluk yang lain sifat keadaannya. Maka nyatalah kelebihan dan Ketinggian Allah sebaik-baik pencipta”

Tahapan-tahapan ini telah pun dikaji oleh para saintis dan ia menunjukkan diskripsi yang diceritakan oleh Allah sangat bertepatan dengan kejadian manusia.

Oleh itu, perlulah kita sebagai umat islam beriman dengan apa yang telah diturunkan oleh Nabi SAW.

Anda boleh baca berkenaan tahapan kejadian manusia di dalam link ini.


Microbiome; saudara kembar anda yang baru dijumpai.

Adakah manusia itu sekadar pecahan sel, tisu, organ dan bergabung membentuk sistem?

Apabila berjumpa dan bersalaman dengan orang yang dijangkiti flu, kita akan cenderung untuk mengelak, dan cepat-cepat membasuh tangan. Kita akan melakukan apa sahaja untuk membasmi diri kita dari dijangkita kuman atau bersentuhan dengan pelbagai mikrob di dunia ini. Namun hakikatnya, manusia ini secara praktikalnya adalah tidak ubah diibaratkan sebagai sebuah piring kultur mikrob bergerak yang terdiri daripada berbagai jenis bakteria, kulat, virus, Arkea (Archaea) dan macam-macam lagi. Malah, kewujudan kumpulan mikrob ini sebenarnya melebihi sel-sel manusia dari segi bilangan, mencakupi dari kulit, sehinggalah merentasi jauh ke dalam usus kita.

Pada 2012, Institusi Kesihatan Kebangsaan (NIH) telah membentang hasil kajian pertama berkaitan The Human Microbiome Project dalam jurnal berprestij Nature. Kajian ini berfokus untuk mengenal pasti mikrob-mikrob yang terdapat di beberapa bahagian badan manusia yang sihat seperti kulit, perut dan vagina.

Konsep microbiome yang bermandiri untuk berfungsi di seluruh tubuh badan manusia ini telah memberikan inspirasi kepada seorang anak seni bernama Joana Ricou untuk menghasilkan karya bertajuk Other Selves: An Artistic Study of the Human Microbiome dan Bellybutton Portrait Series. Dalam proses seni ini, Ricou yang mempunyai latar belakang dalam bidang sains biologi dan seni dari Carnegie Mellon University, akan mengambil sampel dari seluruh badannya seperti kulit, kepala dan sebagainya dengan menyapu kapas. Kemudian sampel ini akan dibiakkan pada permukaan piring petri dan dieramkan dalam makmal. Setelah beberapa hari, mikrob-mikrob ini akan tumbuh pada permukaan piring ini, dan akan dikenalpasti. Memang benar, dia dapati terdapat kulat, bakteria, dan sebagainya yang hidup pada permukaan piring petri tersebut. Gambar-gambarnya pula diambil sebagai hasil kerja seninya.

Dengan perkembang teknologi Jujukan Genom Berkapasiti tinggi (High-throughput Sequencing), kajian berkaitan human microbiome mengalami ledakan yang amat dahsyat. Banyak kajian yang dilakukan untuk mengenalpasti microbiome ini dan kaitannya dengan kesihatan manusia. Menariknya, microbiome pada kanak-kanak adalah berbeza pada orang dewasa. Orang yang tua, dan terlalu tua (cantenarian) juga mempunyai kandungan microbiome yang berbeza dari orang muda. Orang yang sihat juga berbeza kandungan microbiome untuk orang yang sakit. Orang yang gemuk juga mempunyai microbiome yang berbeza dengan orang yang kurus. Dan pelbagai lagi.

Pada penulisan-penulisan akan datang, saya akan sajikan tentang topik-topik yang dinyatakan di atas.

Selain itu, kajian selanjutnya juga banyak dilakukan untuk mengenalpasti hubungkait komposisi microbiome ini dengan tubuh badan manusia sebagai host. Banyak kajian telah membuktikan bahawa pengambilan ubatan seperti antibiotik yang berterusan, gaya hidup, diet dan beberapa faktor lain lagi banyak membentuk komposisi microbiome ini.

Dari sudut pandang Islam (dan beberapa agama yang lain), manusia tunggal yang pertama diciptakan oleh Allah adalah berasal dari unsur tanah. Menariknya kandungan microbiome yang dijumpai pada manusia juga menyerupai mikrob-microb yang dijumpai dari alam persekitaran terutamanya tanah dan sebagainya. Umumnya, bayi yang lahir terdedah kepada microbiome buat kali petama melalui proses kelahiran. Terdapat kajian bahawa bayi yang lahir mengikut pembedahan Caesarean dan bayi yang lahir melalui kelahiran normal mempunyai profil microbiome yang berbeza. Malah, terdapat juga kajian menunjukkan bayi yang menyusu badan dan juga mengambil susu formula juga menunjukkan kandungan profil microbiome yang tersendiri.

Apa Lagi Selepas Microbiome?

Pendek kata, kajian berkaitan konsep microbiome adalah baru. Namun, data-data yang didapati dari kajian-kajian ini amatlah menarik untuk diberikan perhatian. Malah, para saintis sedang giat mencari hubungkait kandungan microbiome dalam badan dengan status kesihatan individu. Saya menjangkakan suatu masa nanti, bidang perubatan akan mengalami ledakan perubahan kesan dari pada ilmu-ilmu berkaitan microbiome.

Sebagai contoh, individu yang sihat mempunyai kandungan microbiome teras (core microbiome) yang terkawal, manakala individu yang sakit (contohnya irritable bowel syndrome IBS) mempunyai kandungan microbiome yang kecelaruan (dysbiosis). Secara logiknya, saya melihat adalah baik untuk kita berusaha untuk menjaga kandungan microbiome dalam badan pada paras yang baik untuk memastikan kesihatan yang baik. Namum, ilmu berkaitan microbiome haruslah terus menerus difahami.


Apakah itu Geologi?

Secara am, geologi adalah salah satu bidang cabang sains yang mengkaji tentang ciri-ciri bumi.

Ciri-ciri ini adalah termasuk fizikal bumi, kimia bumi serta proses-proses yang terlibat semasa pembentukkan atau perubahan bumi.

Ciri-ciri fizikal adalah termasuk mengenalpasti jenis-jenis batuan, mineral, fosil, struktur batuan yang wujud di sesuatu kawasan.

Ciri kimia adalah untuk mengenalpasti sifat kimia serta komposisi bagi batuan dan mineral yang dikaji. Semua maklumat-maklumat yang diperolehi sama ada dalam cirri fizikal dan kimia akan digunakan untuk mengenalpasti gambaran semua proses dan kejadian yang pernah berlaku di bumi pada masa sekarang dan juga semasa zaman lampau.

Siapakah Ahli Geologi (Geologist)?

Ahli sains atau golongan professional yang mengkaji tentang bumi digelar sebagai ahli geologi (geologist) atau geosaintis. Antara tugas-tugas ahli geologi adalah termasuk melakukan pemetaan geologi, mencari sumber – sumber mineral (cth. minyak petroleum, emas, bauksit dan sebagainya), melakukan penyiasatan tapak, menjangka kemungkinan berlaku letupan gunung berapi, gempa atau tsunami serta lain – lain tugas.

Ahli geologi sedang mengumpul data dan maklumat dengan menggunakan alat kompas geologi.

Semua tugas – tugas ini secara langsung atau tidak langsung telah menyumbang kepada pembangunan ekonomi serta menjamin keselamatan masyarakat dan alam sekitar. Penerangan ringkas tentang kerja – kerja ahli geologi antaranya adalah:-

1. Pemetaan geologi – Setiap ahli geologi perlu mempunyai ilmu dalam membuat pemetaan geologi. Ini adalah kerana semua maklumat – maklumat yang telah diperolehi semasa kajian lapangan perlu direkodkan kedalam peta. Contoh – contoh maklumat biasa yang terdapat dalam peta geologi antaranya adalah jenis – jenis batuan utama yang wujud di kawasan kajian, struktur – struktur batuan, formasi – formasi batuan, kewujudan mineral ekonomi serta fosil dan lain – lain lagi.

Di samping itu kebanyakkan peta geologi juga meletakkan kedudukan lombong emas dan kuari sama ada yang masih aktif atau tidak dimana ia bertujuan supaya ahli geologi boleh mengambil sampel – sampel batuan serta membuat latihan kajian geologi.

2. Mencari sumber ekonomi – Ahli geologi juga bertanggungjawab untuk mencari dan mengenalpasti sumber – sumber mineral ekonomi serta petroleum yang wujud di sesuatu kawasan. Mereka semua juga perlu mengkaji dengan lebih terperinci dimana dan bagaimana hasil bumi wujud di kawasan tersebut. Ini adalah kerana maklumat –maklumat ini sudah semestinya akan digunakan untuk mencari hasil bumi dikawasan lain.

Secara amnya kesemua hasil bumi ini boleh dijumpai di dalam batuan atau tanah. Walaubagaimanapun bukan semua batuan dan tanah mempunyai hasil – hasil mineral ini.

Salah satu contoh sampel kewujudan emas (kuning) yang membentuk bersamamineral kuarza (kelabu cerah – putih) dan arsenopirit (kelabu gelap)

3. Penyiasatan tapak – Penyiasatan tapak adalah sangat penting sebelum apa – apa aktiviti pembangunan boleh dijalankan. Tujuan utama penyiasatan tapak dilakukan adalah untuk menilai risiko – risiko bahaya seperti kejadian lubang benam, tanah runtuh dan lain – lain yang boleh mengancam keselamatan masyrakat dikawasan tersebut.

Di samping itu ahli geologi juga boleh menilai tahap pencemaran tanah serta air dikawasan perlombongan dan permbangunan supaya pihak berkuasa dapat membendung masalah alam sekitar.

Contoh gambar kegagalan cerun yang menyebabkan kemusnahan harta bendaserta menyebabkan kematian

Harap maklumat ini bermanfaat dan dapat memberitahu perkara asas berkenaan bidang geology


Antara Bauksit dan Thorium, kerakusan manusia dan pengurusan alam sekitar

Mungkin admin agak terlewat untuk mengulas isu ini, kerana isu bauksit sudah pun lama berlalu, dan jalan raya di sekitar Kuantan sudah pun kembali bersih. Walaupun gunung-gunung merah masih boleh dilihat, tetapi kualiti hidup pastinya jauh lebih baik berbanding hampir setahun lalu. Tetapi dalam kita leka, kita digemparkan dengan kes 3 kanak-kanak maut ketika bermain dalam kolam air yang terbentuk akibat perlombongan bauksit ini sekali gus mencerminkan bahawa kita tidak seharusnya membiarkan perlombongan yang tidak terancang ini berterusan. Justeru mari kita ulang kaji impaknya kepada alam sekitar dan manusia dan juga polemik yang timbul dengan isu alam sekitar seperti operasi loji Lynas.

Dari mana datangnya bauksit ini?

Di Kuantan, terdapat sebuah jenis batuan yang jarang didapati di Semenanjung Malaysia, iaitu basalt. Kewujudan basalt hanya ditemui di sini dan Segamat. Basalt ini merupakan lava (seperti di hawaii) yang mengalir ketika usia Pleistocene (sekitar 1.6 juta tahun lalu) dan mengandungi kandungan aluminium yang agak tinggi. Pada asalnya, basalt berwarna hitam (seperti di Pantai Batu Hitam, Kuantan) sebelum tindakan luluhawa akibat cuaca tropika menjadikannya tanah. Ketika unsur lain dihanyutkan air, Aluminium dan besi tidak mudah terangkut dan ditinggalkan di kawasan tanah berkenaan menyebabkan kepekatannya semakin tinggi sehingga mencapai tahap yang sesuai untuk dilombong. Aluminium ini membentuk mineral bauksit manakala besi membentuk besi oksida yang memberikan warna merah pekat kepada tanah berkenaan.

Adakah bauksit beracun kepada manusia?

Bauksit secara amnya tidaklah berbahaya seperti mineral logam berat lain iaitu cinnabar (merkuri), dan galena (plumbum). Malah, kita ketahui bahawa kawasan basalt yang kaya bauksit di Kuantan sudah lama didiami manusia tanpa kesan kesihatan serius malah kita bercucuk tanam di kawasan ini. Tetapi isu perlombongan ini dilakukan di kawasan padat dengan penduduk, di mana debu-debu berterbangan menyebabkan isu kesihatan melibatkan pernafasan. Sebagai perbandingan, perlombongan Bauksit sudah lama dijalankan di Teluk Ramunia, Johor tetapi kita tidak mendengar isu seperti ini berterusan kerana perlombongan tersebut dijalankan di kawasan yang berkepadatan penduduk rendah.

Jika perlombongan bauksit boleh dihentikan, mengapa Lynas masih berjalan?

Masyarakat suka membandingkan isu bauksit ini dengan isu Lynas, adalah tidak adil untuk membandingkan kedua-dua kes ini yang tatacara operasinya amat jauh berbeza. Jika kita melihat kes bauksit yang melibatkan kerakusan menarah bumi dan menyelimuti kawasan sekitar dengan debu merah, penelitian terhadap alam sekitar tidak diambil endah. Lynas, pada masa yang sama pula, memproses bahan nadir bumi (rare earth elements) yang turut mampu mengundang bahaya jika tidak diuruskan dengan baik. Malah, sisa pemprosesan ini mengandungi Thorium – sebuah unsur radioaktif – tetapi dalam kuantiti yang amat kecil. Walau bagaimanapun, operasi Lynas berjalan mematuhi peraturan alam sekitar yang amat ketat bagi menjaga kualiti alam. Walaupun secara amnya Thorium mungkin lebih berbahaya daripada bauksit ini, tetapi cara pengendaliannya dapat membendung impak unsur ini. Malah, persepsi masyarakat terhadap unsur-unsur nadir ini perlu diubah kerana unsur ini amatlah penting dalam pembuatan alat elektronik dan bukannya sebuah ancaman radioaktif seperti bom nuklear. Negara kita juga mempunyai simpanan sumber unsur nadir bumi dalam bentuk pasir monazit yang boleh menjana ekonomi jika dimanfaatkan.

Jadi, adakah perlombongan bauksit tidak boleh berjalan langsung?

Kembali kepada isu bauksit, tidak salah jika kita memanfaatkan hasil bumi yang dikurniakan kepada kita. Tetapi perlu dilaksanakan dengan teliti dengan mengambil kira impak kepada alam sekitar dan masyarakat. Pencemaran bunyi, kesihatan dan sebagainya perlu diambil kira dan Kajian Dampak Alam Sekitar (Environmental Impact Assessment) perlu dilakukan. Penduduk sekitar juga perlu menerima manfaat hasil daripada perlombongan ini bagi memastikan keharmonian terjamin. Selain daripada pengurusan impak semasa perlombongan, impak selepas perlombongan juga perlu diuruskan. Kes kematian kanak-kanak tersebut berlaku akibat kegagalan menguruskan tanah lombong selepas perlombongan terhenti. Sebagai perbandingan, di Kuala Lumpur yang kebanyakan kawasannya merupakan bekas lombong bijih timah. Apabila pembangunan pesat berlaku, kawasan bekas lombong ini digantikan dengan bangunan pencakar langit dan tasik-tasik lombong dibangunkan sebagai kawasan rekreasi seperti di The Mines dengan langkah keselamatan untuk mengelakkan kecelakaan di tasik lombong yang dalam.

Selain daripada Kuala Lumpur, Sungai Lembing juga sesuai dijadikan model pemulihan selepas projek perlombongan tamat. Jika beberapa tahun dahulu, sisa tahi lombong / amang (tailings) dilonggokkan di tepi sungai yang mengalir sehingga ke Kuantan, kini Sungai Lembing berubah wajah menjadi tumpuan pelancongan. Lombong itu sendiri menjadi tarikan pelancong. Namun, impak longgokan amang ini masih perlu diberi perhatian kerana mengandungi logam-logam berat yang mampu menjejaskan kesihatan penduduk dalam jangka masa panjang.

Sektor perlombongan bauksit tidak seharusnya dipandang serong kerana sumber ini juga menjana pendapatan negara. Tetapi, perlombongan tersebut perlu dijalankan dengan mengambil kira pelbagai aspek khususnya impak terhadap alam sekitar dan masyarakat dan bukannya mengikut nafsu rakus manusia sahaja. Kita perlu mengambil iktibar terhadap kecelakaan yang berlaku dan jadikan sebagai pengajaran di masa hadapan.

Cuma peringatan kepada para pembaca – kolam lombong bukan kolam renang! Kolam lombong adalah amat dalam! Sebagai perbandingan, gambar di sebelah bawah kiri menunjukkan betapa besar pit lombong ini sebelum diisi air (kanan). Sila awasi terutamanya kanak-kanak yang gemar mandi dalam kolam.